qundao/data-zh-poetry huggingface dataset:
晨兴散步·其一
作者：郑清之
朝代：宋

软红销尽利名缰，兴到湖山取次行。
万马拍堤春浪起，一龟曝日晓峰横。
客中寝饭根尘寂，雪后松篁意气生。
身是定僧无欠剩，惟余双鹤报寒更。
晨兴散步·其一
作者：郑清之
朝代：宋

软红销尽利名缰，兴到湖山取次行。万马拍堤春浪起，一龟曝日晓峰横。客中寝饭根尘寂，雪后松篁意气生。身是定僧无欠剩，惟馀双鹤报寒更。
晨兴散步·其三
作者：郑清之
朝代：宋

晚岁知非蘧伯玉，前身作脱戒师兄。青山不灼利名火，白发能销忿欲兵。境对虚空全体现，眼无拣择内心平。晓窗醒寂关何事，到枕清钟一两声。
晨兴散步·其三
作者：郑清之
朝代：宋

晚岁知非蘧伯玉，前身作脱戒师兄。
青山不灼利名火，白髮能销忿欲兵。
境对虚空全体现，眼无拣择内心平。
晓窗醒寂关何事，到枕清钟一两声。
晨兴散步·其二
作者：郑清之
朝代：宋

僧居西畔鹤居南，我向中边住此庵。
岁晚结交松莫逆，老来知味菜分甘。
禅心每日闲中得，世事新从梦裏谙。
隠几空明香穗断，凈揩双目对晴岚。
晨兴散步·其二
作者：郑清之
朝代：宋

僧居西畔鹤居南，我向中边住此庵。岁晚结交松莫逆，老来知味菜分甘。禅心每日闲中得，世事新从梦里谙。隐几空明香穗断，净揩双目对晴岚。
有感
作者：郑清之
朝代：宋
体裁：七言绝句

子思问学惟诚意，孟氏工夫只反身。定慧妙明何处觅，要知儒释共天真。
村边以汤婆样惠示与诗俱来依元韵
作者：郑清之
朝代：宋
体裁：七言律诗

惠中秀外更清便，娅姹娇羞二八年。无奈畏涂生衽席，宁教寒夜折冰绵。遣来绩妪知君状，拟伴涪翁到晓天。只恐砖花陶学士，风流未了续胶缘。
林治中近有捕虎之役调以拙诗
作者：郑清之
朝代：宋
体裁：七言律诗

豺狼当道实堪嗔，就乳于菟笑楚臣。冯妇下车宜众说，将军射石见心真。渡河应避冯河勇，搏兽终归舞兽仁。他日朕虞须命益，九官济济定相亲。
林治中郑广文以诗来遣鲁酒报聘拙语辅行
作者：郑清之
朝代：宋

长公本喜饮，半入野人腹。南洲春梦婆，亦复开醉目。尚想晋流丽，鳖饮更升木。兴来索老兵，谁谓酌可独。我亦爱客至，陶巾时一漉。虽有彭泽田，种秫苦不足。颇因病入务，瓢弃尚馀绿。岂无大雅朋，来伴离骚读。广文粲檐花，和靖峙修竹。交情如酎醇，秀句喜心沃。觞政尝卜夜，谈闱屡更仆。胡为阔宇芝，但忆颓山玉。聊尔遣书瓻，安得洗愁斛。昔誇圣人中，今愧平原督。杯手助持螯，车涎笑逢曲。青州岂乌有，白衣问黄菊。如皋应解颜，对饮颇胜俗。何时赤壁游，匏樽笑相属。欲歌鹿鸣三，正苦龟藏六。饮肯遗公荣，雨烦过御叔。忻闻麦两岐，况有鱼百族。小却揖二豪，觥船倒醽醁。
林治中郑广文以诗来遣鲁酒报聘拙语辅行
作者：郑清之
朝代：宋

长公本喜饮，半入野人腹。
南洲春梦婆，亦復开醉目。
尚想晋流丽，鼈饮更升木。
兴来索老兵，谁谓酌可独。
我亦爱客至，陶巾时一漉。
虽有彭泽田，种秫苦不足。
颇因病入务，瓢弃尚余绿。
岂无大雅朋，来伴离骚读。
广文粲檐花，和靖峙修竹。
交情如酎醇，秀句喜心沃。
觞政尝卜夜，谈闱屡更仆。
胡为阔宇芝，但忆颓山玉。
聊尔遣书瓻，安得洗愁斛。
昔夸圣人中，今愧平原督。
杯手助持螯，车涎笑逢曲。
青州岂乌有，白衣问黄菊。
如皋应解颜，对饮颇胜俗。
何时赤壁游，匏樽笑相属。
欲歌鹿鸣三，正苦龟藏六。
饮肯遗公荣，雨烦过御叔。
忻闻麦两岐，况有鱼百族。
小却揖二豪，觥船倒醽醁。
桂花
作者：郑清之
朝代：宋

香粟飞从月姊边，秋花无数总饶先。
清芬肯作椒兰观，雅韵羞陪粉黛妍。
点就金丹筛雨露，染成玉骨跨神仙。
余芳更孕青青子，相伴寒梅到雪前。
桂花
作者：郑清之
朝代：宋

香粟飞从月姊边，秋花无数总饶先。清芬肯作椒兰观，雅韵羞陪粉黛妍。点就金丹筛雨露，染成玉骨跨神仙。馀芳更孕青青子，相伴寒梅到雪前。
梅
作者：郑清之
朝代：宋

粉面芳心碧玉裳，特来宛作故山香。
征途不觉春如许，更问兰芽几寸长。
梵王宫
作者：郑清之
朝代：宋
体裁：七言绝句

圆峤移来东海东，梵王宫在最高峰。试将法雨周沙界，千丈岩头挂玉虹。
檐前蜘蛛
作者：郑清之
朝代：宋
体裁：七言绝句

如蚕吐纬自萦缠，出没无踪屋陋边。怀毒满身如蝎大，谩张罗网欲谩天。
次抱拙妾薄命
作者：郑清之
朝代：宋
体裁：古风

落花流水何纷纷，三分春色二分尘。黄鹂绕树恋不得，蝶蜂浪作花都巡。昨日繁华今寂寞，飘零多属风雨晨。金谷无人粉香死，锦踪绣迹俱成陈。世人重花不重叶，林园自此无精神。东君年少时，酷爱枝头花。庸奴桃李妾姚魏，满蹊未数黄娘家。一朝弃背春风老，懒踏长门阶上草。芳菲特暂欢，颜色不长好。白头事人那可期，不堪重赋章台诗。
正月六日早行松山道
作者：郑清之
朝代：宋
体裁：七言律诗

五更河鼓尚横陈，小立晨光渐可人。日出野鸡犹唱晓，雪晴山鸟竞呼春。溪筠拂袖霜花落，石路支筇藓迹新。惭愧明朝江国近，买鱼沽酒祓征尘。
正月晦夕梦中作偈觉但记其首两句遂于枕上足之录呈慧上人
作者：郑清之
朝代：宋
体裁：古风

是身本虚妄，觅主了无得。谁知日用间，颠到由六贼。茫茫前后际，生灭在空色。贼去主人归，浑家不相识。
比以拙诗戏调张籍不知作者已盈轴矣辄和两韵
作者：郑清之
朝代：宋

展也虞朝庶绩熙，合修厥贡暨熊狸。兕容于野虽非地，豹泽其文似识时。毛革正须供有用，血牙安事杀为嬉。国侨惠政人谁犯，虎听多应谢子皮。虓虎宁如龟有知，陆行端自触危机。缚渠吕布还须急，驱以王寻谩失威。肯使黔驴呈短技，直教猎骑合边围。恶盈讵必分人兽，猛获终擒自卫归。
比以拙诗戏调张籍不知作者已盈轴矣辄和两韵·其一
作者：郑清之
朝代：宋

展也虞朝庶绩熙，合修厥贡暨熊狸。兕容于野虽非地，豹泽其文似识时。毛革正须供有用，血牙安事杀为嬉。国侨惠政人谁犯，虎听多应谢子皮。
比以拙诗戏调张籍不知作者已盈轴矣辄和两韵·其一
作者：郑清之
朝代：宋

展也虞朝庶绩熙，合修厥贡暨熊貍。
兕容于野虽非地，豹泽其文似识时。
毛革正须供有用，血牙安事杀为嬉。
国侨惠政人谁犯，虎听多应谢子皮。
比以拙诗戏调张籍不知作者已盈轴矣辄和两韵·其二
作者：郑清之
朝代：宋

虓虎宁如龟有知，陆行端自触危机。
缚渠吕布还须急，驱以王寻谩失威。
肯使黔馿呈短技，直教猎骑合边围。
恶盈讵必分人兽，猛获终擒自卫归。
比以拙诗戏调张籍不知作者已盈轴矣辄和两韵·其二
作者：郑清之
朝代：宋

虓虎宁如龟有知，陆行端自触危机。缚渠吕布还须急，驱以王寻谩失威。肯使黔驴呈短技，直教猎骑合边围。恶盈讵必分人兽，猛获终擒自卫归。
水急船行颇迟
作者：郑清之
朝代：宋
体裁：七言律诗

湖流湍驶欲下濑，舟人挽牵如蹶张。空令百丈重牛首，如何万斛浮龙骧。进寸退尺天未定，暮四朝三风作强。迟明樯乌幸西望，看取快箭激修房。
江汉亭百韵
作者：郑清之
朝代：宋

山川自高深，开辟由邃古。长江泻岷峨，横亘截区宇。东流为沔津，疏凿仗神禹。襟带成奥区，都会称鄂渚。环城得修冈，雄胜著台府。上有江汉亭，凭高欲鶱举。云谯护左方，南楼以为辅。飞甍立嶕峣，才去天尺五。星辰近梯级，岚霏日吞吐。横陈极苍茫，万象互昂俯。晴光敞双明，景物恣枚数。炊烟接空翠，下列十万户。榱栋出棱角，阛阓分脉缕。川涂竞走集，水陆跨重阻。东南引湖湘，西北控淮楚。舟车所交属，人物森萃聚。歌谣杂谐合，来往纷伛偻。溟濛尘蔽空，挥霍汗成雨。游盖惊云飘，联辔识骖舞。驱驰溢阡陌，时节相媚妩。裾袖翳朝日，光曜烛绡组。憧憧蚁迁穴，纭纭茧抽绪。亭亭肆遐睎，一一可细睹。至如城中边，万灶宅貔虎。春秋谨教阅，什什而伍伍。红旆罗旌幢，中军立旗鼓。冰霜贯戈甲，雷霆震弓弩。后先严车徒，坐作中规矩。被庐犹晋蒐，少长悉有序。礼成既饮至，络绎还所部。俯瞰了不遗，清流数鲂鱮。乃若天空澄，江色入环堵。云水渺相接，斜阳落晴坞。千艘卧平沙，片帆归远浦。微茫泛一叶，咿轧响双橹。报译认樯乌，航琛知海贾。微阴转层峦，轻烟生宿莽。栖鸟绝重澜，归鸿集寒屿。夜深渔火明，孤洲记鹦鹉。晴阴与朝暮，景色若誇诩。方春及韶淑，莺燕争鸣乳。桃李出新妆，周张环绣黼。修眉横柳堤，遗钿错花圃。孟夏薰风来，草木自蕃舞。翠幄帷清阴，密叶覆幽墅。入林梯空旻，影团修月斧。露掌逼高寒，金波沃肝腑。隆冬雪纷飞，琼楼耀江浒。万花著林端，晃不分细钜。兹维四时媚，代谢听寒暑。荣枯虽异撰，去来莫追拒。彼动此静观，群鱼沸鼎釜。纷纶各状态，天械发机杼。或如怀袖物，俯拾恣所取。或如海陆珍，搜罗寄庭庑。或如观大驾，旄头先卤簿。或如亲校猎，玉虬挖翠羽。或富若武库，宝物穷积贮。或丽若上林，鸟兽罗禁籞。或纾若绮縠，或列若簨簴。或背若相违，或进若相与。或蓊若兴云，或林若率旅。或惊若脱兔，或拱若礼鼠。或若鸡出埘，或若马奔圉。或变若龙蛇，或怪若猰貐。或奋焉若雠，或比焉若侣。或矫若怒嗔，或偃若戏侮。或剩若赢馀，或匮若贫窭。或聚散翕忽，或纵横旁午。或禽声咿嚘，高下参律吕。或人语叫噪，历落写筐筥。或以琴置膝，丝音宜搏拊。或时棋满枰，石韵杂珩瑀。或攲枕高眠，胡蝶梦栩栩。或相对啜茶，舌本跃清语。或暇日观书，肠腹自撑拄。或乘兴飞觞，醉后忘尔汝。或即境挥毫，图画入缣楮。造物无尽藏，傥来亦何忤。俛仰已陈迹，恍惚失处所。达观萃兹亭，宇宙一秬黍。斯亭名者谁，儒林得鼻祖。昔贤维南轩，心学绍东鲁。眷焉西南游，芳洲撷蓠荰。遗墨尚淋浪，隶刻照亭柱。迩来三十年，轩桷渐颓窳。堂堂魏国孙，玉节莅兹土。英声凛荆扬，盛事踵遐武。曾侯庐陵秀，一笑不龃龉。风月喜平分，江山藉宗主。兴仆追前修，遗迹荐蒐补。飞翚抗雄梁，石花呈古础。荒榛得奇观，幽思发新杼。公馀多胜概，往往压诸庾。赓酬驾元白，光燄陵李杜。领客共落成，而我亦同俎。半生嗟镂冰，一字不堪煮。乐事纪末颠，鸿笔愧燕许。吾伊补书债，欸乃效渔父。傥继竹枝词，编入武昌谱。
江汉亭百韵
作者：郑清之
朝代：宋

山川自高深，开闢由邃古。
长江泻岷峨，横亘截区宇。
东流为沔津，疏凿仗神禹。
襟带成奥区，都会称鄂渚。
环城得修冈，雄胜着台府。
上有江汉亭，凭高欲鶱举。
云谯护左方，南楼以为辅。
飞甍立嶕嶤，纔去天尺五。
星辰近梯级，岚霏日吞吐。
横陈极苍茫，万象互昂俯。
晴光敞双明，景物恣枚数。
炊烟接空翠，下列十万户。
榱栋出棱角，阛阓分脉缕。
川涂竞走集，水陆跨重阻。
东南引湖湘，西北控淮楚。
舟车所交属，人物森萃聚。
歌谣杂谐合，来往纷伛偻。
溟蒙尘蔽空，挥霍汗成雨。
游盖惊云飘，联辔识骖舞。
驱驰溢阡陌，时节相媚妩。
裾袖翳朝日，光曜烛绡组。
憧憧蚁迁穴，纭纭茧抽绪。
亭亭肆遐睎，一一可细覩。
至如城中边，万竈宅貔虎。
春秋谨教阅，什什而伍伍。
红旆罗旌幢，中军立旗鼓。
冰霜贯戈甲，雷霆震弓弩。
后先严车徒，坐作中规矩。
被庐犹晋蒐，少长悉有序。
礼成既饮至，络绎还所部。
俯瞰了不遗，清流数鲂鱮。
乃若天空澄，江色入环堵。
云水渺相接，斜阳落晴坞。
千艘卧平沙，片帆归远浦。
微茫泛一叶，咿轧响双橹。
报译认樯乌，航琛知海贾。
微阴转层峦，轻烟生宿莽。
栖鸟绝重澜，归鸿集寒屿。
夜深渔火明，孤洲记鹦鹉。
晴阴与朝暮，景色若夸诩。
方春及韶淑，鶑燕争鸣乳。
桃李出新妆，周张环绣黼。
修眉横柳堤，遗钿错花圃。
孟夏熏风来，草木自蕃舞。
翠幄帷清阴，密叶覆幽墅。
入林梯空旻，影团修月斧。
露掌逼高寒，金波沃肝腑。
隆冬雪纷飞，琼楼耀江浒。
万花着林端，晃不分细鉅。
兹维四时媚，代谢听寒暑。
荣枯虽异撰，去来莫追拒。
彼动此静观，羣鱼沸鼎釜。
纷纶各状态，天械发机杼。
或如怀袖物，俯拾恣所取。
或如海陆珍，搜罗寄庭庑。
或如观大驾，旄头先卤簿。
或如亲校猎，玉虬挖翠羽。
或富若武库，宝物穷积贮。
或丽若上林，鸟兽罗禁籞。
或纾若绮縠，或列若簨簴。
或背若相违，或进若相与。
或蓊若兴云，或林若率旅。
或惊若脱兔，或拱若礼鼠。
或若鸡出埘，或若马奔圉。
或变若龙蛇，或怪若猰貐。
或奋焉若雠，或比焉若侣。
或矫若怒嗔，或偃若戏侮。
或剩若赢余，或匮若贫窭。
或聚散翕忽，或纵横旁午。
或禽声咿嚘，高下参律吕。
或人语叫噪，历落写筐筥。
或以琴置膝，丝音宜搏拊。
或时棋满枰，石韵杂珩瑀。
或欹枕高眠，胡蝶梦栩栩。
或相对啜茶，舌本跃清语。
或暇日观书，肠腹自撑拄。
或乘兴飞觞，醉后忘尔汝。
或即境挥毫，图画入缣楮。
造物无尽藏，傥来亦何忤。
俛仰已陈迹，恍惚失处所。
达观萃兹亭，宇宙一秬黍。
斯亭名者谁，儒林得鼻祖。
昔贤维南轩，心学绍东鲁。
睠焉西南游，芳洲撷蓠荰。
遗墨尚淋浪，隶刻照亭柱。
迩来三十年，轩桷渐颓窳。
堂堂魏国孙，玉节莅兹土。
英声凛荆扬，盛事踵遐武。
曾侯庐陵秀，一笑不龃龉。
风月喜平分，江山藉宗主。
兴仆追前修，遗蹟洊蒐补。
飞翚抗雄梁，石花呈古础。
荒榛得奇观，幽思发新杼。
公余多胜概，往往压诸庾。
赓酬驾元白，光燄陵李杜。
领客共落成，而我亦同俎。
半生嗟镂冰，一字不堪煮。
乐事纪末颠，鸿笔媿燕许。
吾伊补书债，欵乃效渔父。
傥继竹枝词，编入武昌谱。
泊黄檀
作者：郑清之
朝代：宋
体裁：七言绝句

夕阳茅屋占江干，风敛炊烟作暮寒。閒看月光牛背上，画图添我一樯竿。
浄明院
作者：郑清之
朝代：宋

斋宿虚閒只浄明，俗氛暂洗觉身轻。
半山云脚炊烟湿，一枕松声涧水鸣。
对语老禅真法器，译经新谛出僧檠。
归翻贝叶莲花颂，犹带招提月影清。
清明有感
作者：郑清之
朝代：宋

井泉槐火几清明，白发红颜管送迎。荣落智愚千古恨，一时分付子规声。
清明有感
作者：郑清之
朝代：宋

井泉槐火几清明，白髮红颜管送迎。
荣落智愚千古恨，一时分付子规声。
渔舟
作者：郑清之
朝代：宋
体裁：七言绝句

明月清风住钓船，新秋世界落诗编。渔翁若遣骚人作，肯食人间一点烟。
游松山溪塘晴日荡漾
作者：郑清之
朝代：宋
体裁：七言绝句

红染花梢未是真，一川晴绿最关人。谁知属玉双飞处，占断西湖几许春。
湖上口占
作者：郑清之
朝代：宋

卖葑千艘底处藏，娲天濯热卧湖光。
山云既雨犹相逐，水草无花亦自香。
野径遍穿人借问，僧茶旋点客先尝。
翻思举世趋炎者，谁识苹风五月凉。
湖上口占
作者：郑清之
朝代：宋

卖葑千艘底处藏，娲天濯热卧湖光。山云既雨犹相逐，水草无花亦自香。野径遍穿人借问，僧茶旋点客先尝。翻思举世趋炎者，谁识蘋风五月凉。
湖风不顺
作者：郑清之
朝代：宋
体裁：七言绝句

推篷滉漾失船踪，万顷玻瓈在沌东。政恋湖光挟山色，知心龙伯赠横风。
灯薪
作者：郑清之
朝代：宋
体裁：七言绝句

小草虚心不染尘，传灯会上屡焚身。光明一点元无尽，谩结空花作好春。
灵隐慧上人惠诗为古风以赠
作者：郑清之
朝代：宋

贯休齐己唐诗人，当时逸气凌簪绅。声名亹亹逼甫白，幽兰直与梅争春。谁知北面石霜老，服勤杖屦皆终身。二公所得当盖世，英词杰句风中尘。至今传者以诗重，妙处反为诗所湮。弄翰戏墨虽佛事，炊沙作糗成饥嗔。不欲诗工与字巧，绪馀能夺道之真。心宗一了万法具，辩才飞转陶家轮。君不见阿难多闻及辩慧，咒语要敌摩伽神。
灵隠慧上人惠诗为古风以赠
作者：郑清之
朝代：宋

贯休齐己唐诗人，当时逸气凌簪绅。
声名亹亹逼甫白，幽兰直与梅争春。
谁知北面石霜老，服勤杖屦皆终身。
二公所得当盖世，英词杰句风中尘。
至今传者以诗重，妙处反为诗所湮。
弄翰戏墨虽佛事，炊沙作糗成饥嗔。
不欲诗工与字巧，绪余能夺道之真。
心宗一了万法具，辩才飞转陶家轮。
君不见阿难多闻及辩慧，呪语要敌摩伽神。
煮白酒送林治中
作者：郑清之
朝代：宋

长门思渴荐寒泉，浪读松醪桂酒篇。
数米酿来成玉液，传家方秘出金川。
白飞琼斚应归重，红滴珠槽敢忌前。
聊遣朋壶供一笑，平分风月晚凉天。
煮白酒送林治中
作者：郑清之
朝代：宋

长门思渴荐寒泉，浪读松醪桂酒篇。数米酿来成玉液，传家方秘出金川。白飞琼斝应归重，红滴珠槽敢忌前。聊遣朋壶供一笑，平分风月晚凉天。
玉泉观鱼
作者：郑清之
朝代：宋
体裁：七言绝句

金鳞玉翅舞涟漪，雷雨休言变化迟。尺水能开千里润，看来端的是龙儿。
瑞香花
作者：郑清之
朝代：宋
体裁：七言绝句

粉面芳心碧玉裳，持来宛作故山香。征途不觉春如许，更问兰芽几寸长。
田家
作者：郑清之
朝代：宋

老农喜说田家早，缺月疎星穿木杪。
洗铮燎草作晨炊，麦饭嚥甘虫食蓼。
儿牵秧马妇携笠，泥滑不嫌春雨少。
平畴拍拍水连堤，姑恶数声天欲晓。
田家
作者：郑清之
朝代：宋

老农喜说田家早，缺月疏星穿木杪。洗铮燎草作晨炊，麦饭咽甘虫食蓼。儿牵秧马妇携笠，泥滑不嫌春雨少。平畴拍拍水连堤，姑恶数声天欲晓。
画马图
作者：郑清之
朝代：宋

房精夜陨渥洼水，中有天马变如鬼。
籋云流赭登玉台，清风谡谡生双耳。
无端遣入天子闲，足底百趼如关山。
隔河唐将浴牝马，哀鸣顿足将奔还。
风毛雨鬣不自整，肯顾苑北云锦斑。
但有风棱余瘦骨，窃衔不管霜蹄蹶。
大星昨夜落旄头，好载阏氏媒突厥。
画马图
作者：郑清之
朝代：宋

房精夜陨渥洼水，中有天马变如鬼。籋云流赭登玉台，清风谡谡生双耳。无端遣入天子闲，足底百趼如关山。隔河唐将浴牝马，哀鸣顿足将奔还。风毛雨鬣不自整，肯顾苑北云锦斑。但有风棱馀瘦骨，窃衔不管霜蹄蹶。大星昨夜落旄头，好载阏氏媒突厥。
病后和黄玉泉韵
作者：郑清之
朝代：宋

山扉连月款言卮，拟共还家浣客衣。愧失养生收一溉，笑擒梦竖窜三危。大槐安国休重省，兜率陀天尚缓归。一病一衰秋后雨，孰言之武老能为。赤明瀹篆正恢台，戏挹雄风涤闷怀。病骨喜随新箨换，好诗忽馈宝珠来。巨鱼未纵王褒壑，陋室聊淹禹锡阶。且共理身如理国，小须握手咏康哉。
病后和黄玉泉韵·其一
作者：郑清之
朝代：宋

山扉连月款言卮，拟共还家浣客衣。愧失养生收一溉，笑擒梦竖窜三危。大槐安国休重省，兜率陀天尚缓归。一病一衰秋后雨，孰言之武老能为。
病后和黄玉泉韵·其一
作者：郑清之
朝代：宋

山扉连月款言巵，拟共还家浣客衣。
愧失养生收一溉，笑擒梦竖窜三危。
大槐安国休重省，兜率陀天尚缓归。
一病一衰秋后雨，孰言之武老能为。
病后和黄玉泉韵·其二
作者：郑清之
朝代：宋
体裁：七言律诗

赤明瀹篆正恢台，戏挹雄风涤闷怀。病骨喜随新箨换，好诗忽馈宝珠来。巨鱼未纵王褒壑，陋室聊淹禹锡阶。且共理身如理国，小须握手咏康哉。
病目自嘲
作者：郑清之
朝代：宋

兼旬病目成鸩媒，竟日掩书风为开。
端如猩猩畏机穽，爱酒着屐须一来。
信手翻书未终叶，春风已觉生牙颊。
笑同黄卷且寻医，免使鹪鹩翳蚊睫。
病目自嘲
作者：郑清之
朝代：宋

兼旬病目成鸩媒，竟日掩书风为开。端如猩猩畏机阱，爱酒着屐须一来。信手翻书未终叶，春风已觉生牙颊。笑同黄卷且寻医，免使鹪鹩翳蚊睫。
登飞来峰
作者：郑清之
朝代：宋
体裁：七言绝句

悬崖石路擘苍苔，川窦岩扉处处开。信是拔山人有力，一峰搦碎总飞来。
目眚忌食戏成
作者：郑清之
朝代：宋

生平未省读食经，蟛蜞何事干荀卿。霜螯带糟老饕赋，素鳞斫鲙晶盘行。政欲莼鲈饱归兴，肯嫌蛙蛤讥南烹。谁言厚味多腊毒，坐疑匕箸生戎兵。缁尘浪欲滓银海，所赖烱烱留元精。飞蛾扰灯室光暗，很蟆食月天公惊。我今所患在目睫，口非得罪曹缄铭。一身百体兼所养，六凿未可分重轻。讵容贵目乃贱口，无端肠胃甘檗冰。就令辟谷即仙去，何异馁鼠乘飞翎。我闻养生先实腹，幸乏明珠买娉婷。稻鱼粗可足生理，饥梦不到侯门鲭。更畦菘薤自锄灌，肯与鸡鹜争馀赢。笑揩双目保亡恙，况无传笔如丘明。
目眚忌食戏成
作者：郑清之
朝代：宋

生平未省读食经，蟛蜞何事干荀卿。
霜螯带糟老饕赋，素鳞斫鲙晶盘行。
政欲莼鲈饱归兴，肯嫌蛙蛤讥南烹。
谁言厚味多腊毒，坐疑匕箸生戎兵。
缁尘浪欲滓银海，所頼烱烱留元精。
飞蛾扰灯室光暗，很蟆食月天公惊。
我今所患在目睫，口非得罪曹缄铭。
一身百体兼所养，六凿未可分重轻。
讵容贵目乃贱口，无端肠胃甘檗冰。
就令辟谷即仙去，何异馁鼠乘飞翎。
我闻养生先实腹，幸乏明珠买娉婷。
稻鱼粗可足生理，饥梦不到侯门鲭。
更畦菘薤自锄灌，肯与鸡鹜争余赢。
笑揩双目保亡恙，况无传笔如丘明。
睡起戏笔
作者：郑清之
朝代：宋

范蠡功成便五湖，鸱夷未了复陶朱。争如终老严陵钓，千古清名一事无。
睡起戏笔
作者：郑清之
朝代：宋

范蠡功成便五湖，鸱夷未了復陶朱。
争如终老严陵钓，千古清名一事无。
督觉际植花
作者：郑清之
朝代：宋

桂后秋兰解出奇，幽香元不许春知。移根好向它山觅，承受风光到菊篱。兄弟梅矾是水仙，曝根向暖种宜先。银台金盏惟须酒，不可无渠对雪天。
督觉际植花·其一
作者：郑清之
朝代：宋
体裁：七言绝句

桂后秋兰解出奇，幽香元不许春知。移根好向它山觅，承受风光到菊篱。
督觉际植花·其二
作者：郑清之
朝代：宋
体裁：七言绝句

兄弟梅矾是水仙，曝根向暖种宜先。银台金盏惟须酒，不可无渠对雪天。
督觉际莳菜
作者：郑清之
朝代：宋
体裁：七言绝句

秋后从来数晚菘，自锄稀甲几多丛。莫辞榾榾频携瓮，准拟清馋玉糁翁。
碧扇行
作者：郑清之
朝代：宋

冰蚕吐丝青唾茸，天孙转机声隆隆。
帝家初裁新样月，苍然正色摩寒宫。
一朝飞随烈士手，九关自此无刚风。
乘鸾女与蒲葵翁，痴翁騃女谁为容。
吴刚斧头红玉篆，并州剪刀快如箭。
化工持此天然巧，古璧团团照君面。
长安四时生曲尘，马头摇曳春风转。
君不见醉李白，穷杜甫，当时西游乘蹇馿。
太清献赋动旒冕，脱靴笑视将军奴。
奇哉二子真坦率，朝暮贳酒黄公垆。
游盖飘云手遮日，未省有扇如清夫。
清夫扇子仅盈尺，买断清风归啸庐。
何物元规敢相污，醉中祗恐李杜呼。
我当吮笔和墨唤起文与可，把君画入李白杜甫图。
碧扇行
作者：郑清之
朝代：宋

冰蚕吐丝青唾茸，天孙转机声隆隆。帝家初裁新样月，苍然正色摩寒宫。一朝飞随烈士手，九关自此无刚风。乘鸾女与蒲葵翁，痴翁騃女谁为容。吴刚斧头红玉篆，并州剪刀快如箭。化工持此天然巧，古璧团团照君面。长安四时生曲尘，马头摇曳春风转。君不见醉李白，穷杜甫，当时西游乘蹇驴。太清献赋动旒冕，脱靴笑视将军奴。奇哉二子真坦率，朝暮贳酒黄公垆。游盖飘云手遮日，未省有扇如清夫。清夫扇子仅盈尺，买断清风归啸庐。何物元规敢相污，醉中祗恐李杜呼。我当吮笔和墨唤起文与可，把君画入李白杜甫图。
祈晴行西湖上呈馆中一二同官
作者：郑清之
朝代：宋

踏尽红尘挹翠峦，江湖清梦入雕鞍。濛濛薄雾浑疑雨，恻恻疏风不是寒。野菊频催花事早，老枫初试叶声乾。恰知病骨宜清景，恨不浮家学钓竿。晓色窥林半淡浓，乱鸦飞去水漫空。山横孤雾残霞外，秋在微云疏雨中。官事却能成胜赏，诗坛端可策新功。吴侬浪说西湖景，蓬观今逢苏长公。
祈晴行西湖上呈馆中一二同官·其一
作者：郑清之
朝代：宋

踏尽红尘挹翠峦，江湖清梦入雕鞍。濛濛薄雾浑疑雨，恻恻疏风不是寒。野菊频催花事早，老枫初试叶声乾。恰知病骨宜清景，恨不浮家学钓竿。
祈晴行西湖上呈馆中一二同官·其一
作者：郑清之
朝代：宋

踏尽红尘挹翠峦，江湖清梦入雕鞍。
蒙蒙薄雾浑疑雨，恻恻疎风不是寒。
野菊频催花事早，老枫初试叶声干。
恰知病骨宜清景，恨不浮家学钓竿。
祈晴行西湖上呈馆中一二同官·其二
作者：郑清之
朝代：宋

晓色窥林半淡浓，乱鸦飞去水漫空。
山横孤雾残霞外，秋在微云疎雨中。
官事却能成胜赏，诗坛端可策新功。
吴侬浪说西湖景，蓬观今逢苏长公。
祈晴行西湖上呈馆中一二同官·其二
作者：郑清之
朝代：宋

晓色窥林半淡浓，乱鸦飞去水漫空。山横孤雾残霞外，秋在微云疏雨中。官事却能成胜赏，诗坛端可策新功。吴侬浪说西湖景，蓬观今逢苏长公。
秋成风雨
作者：郑清之
朝代：宋
体裁：七言绝句

垂垂金颖贺秋成，去逐狂风一羽轻。何事天工恶戏剧，眼前翻覆见亏盈。
秋色佳甚未能一到觉际像景谩赋二绝
作者：郑清之
朝代：宋

秋光澹薄有无间，掠水斜风雨脚斑。试向菰蒲深处望，嫩黄一点荇花闲。藕花万柄敛春妆，剩驻霜荷葺芰裳。水路想通渔艇入，我来月下要鸣榔。
秋色佳甚未能一到觉际像景谩赋二绝·其一
作者：郑清之
朝代：宋
体裁：七言绝句

秋光澹薄有无间，掠水斜风雨脚斑。试向菰蒲深处望，嫩黄一点荇花闲。
秋色佳甚未能一到觉际像景谩赋二绝·其二
作者：郑清之
朝代：宋
体裁：七言绝句

藕花万柄敛春妆，剩驻霜荷葺芰裳。水路想通渔艇入，我来月下要鸣榔。
竹下见兰
作者：郑清之
朝代：宋

竹下幽香祗自知，孤高终近岁寒姿。垂杨曼舞多娇态，倚赖东风得几时。
竹下见兰
作者：郑清之
朝代：宋

竹下幽香祗自知，孤高终近岁寒姿。
垂杨曼舞多娇态，倚頼东风得几时。
糟蟚蚏送葺芷
作者：郑清之
朝代：宋

月腹一寸能郭索，黄流在中自濡殻。
蝤蛑可是丈人行，螃蠏视之师长伯。
二眸挺出胜怒蛙，八跪前驱非屈蠖。
笑令樊哙自横行，何用吕布须急缚。
餔糟啜醨乃吾味，嚼齿穿龈未渠恶。
属厌祗觉一解胜，效美不辞双距落。
蔡谟但记尊足存，孙卿不悟铁成错。
谩夸右手亦持螯，水中之怒无乃虐。
梁王葅醢犹至今，千古吁嗟汉恩薄。
玉柱江{摇扌=虫}酒半酣，银丝鲫鱼脍新斫。
此非不足君所邪，斶顾居贫未能学。
虫鱼琐碎熟尔雅，麯生逢之三距跃。
太真小物自足佳，葺芷一笑为飞白。
糟蟛蚏送葺芷
作者：郑清之
朝代：宋

月腹一寸能郭索，黄流在中自濡壳。蝤蛑可是丈人行，螃蟹视之师长伯。二眸挺出胜怒蛙，八跪前驱非屈蠖。笑令樊哙自横行，何用吕布须急缚。餔糟啜醨乃吾味，嚼齿穿龈未渠恶。属厌祗觉一解胜，效美不辞双距落。蔡谟但记尊足存，孙卿不悟铁成错。谩誇右手亦持螯，水中之怒无乃虐。梁王菹醢犹至今，千古吁嗟汉恩薄。玉柱江？酒半酣，银丝鲫鱼脍新斫。此非不足君所邪，斶顾居贫未能学。虫鱼琐碎熟尔雅，曲生逢之三距跃。太真小物自足佳，葺芷一笑为飞白。
糟蟛蚏送葺芷
作者：郑清之
朝代：宋
体裁：古风

月腹一寸能郭索，黄流在中自濡壳。蝤蛑可是丈人行，螃蟹视之师长伯。二眸挺出胜怒蛙，八跪前驱非屈蠖。笑令樊哙自横行，何用吕布须急缚。餔糟啜醨乃吾味，嚼齿穿龈未渠恶。属厌祗觉一解胜，效美不辞双距落。蔡谟但记尊足存，孙卿不悟铁成错。谩誇右手亦持螯，水中之怒无乃虐。梁王菹醢犹至今，千古吁嗟汉恩薄。玉柱江�酒半酣，银丝鲫鱼脍新斫。此非不足君所邪，斶顾居贫未能学。虫鱼琐碎熟尔雅，曲生逢之三距跃。太真小物自足佳，葺芷一笑为飞白。
纪龙井上所见
作者：郑清之
朝代：宋
体裁：七言绝句

摇曳轻阴羃柳堤，坳塘日暖漾凫鹥。无端崖下鸣榔发，飞起一声过水西。
绍定闽寇平上功省府黄伯厚与焉余时在政事堂赵用甫掾西曹力言此文墨士请官以左选既而赏戾法迄授武阶去岁戊戌用甫帅鄞乃来为阃属余浪迹湖山岁余始一见稍稔接觞咏亹亹迫人间及前事有见晚恨余与之酒曰一文资直慁子然以人废法虽相知如今日亦弗敢则笑而不怨赴调行在所赠以君莫愁之歌
作者：郑清之
朝代：宋

君莫愁，君莫愁，不龟澼絖能封侯。
君莫愁，君莫愁，腰六相印一敝裘。
看渠涎颡与躄足，千金信矣壶中流。
荻花江月正佳耳，青衫浪泣琵琶舟。
短衣楚制乃翁喜，未必挽弓右丁字。
貂蝉本是侍臣冠，有时出自兜鍪裏。
虽然万户将军臂，夜逢醉尉头抢地。
卖薪愚妇轻买臣，不信读书有奇事。
世间众万无定容，桃笙木棋唯所逢。
秋来桂菊黄金丛，千机锦绣开芙蓉。
西风也解作富贵，岂必桃李专春风。
得时失据自甘苦，姑置是事天梦梦。
君莫愁，君莫愁，双手试扪舌在不。
劝君勤买西湖船，打篷疎雨旗亭酒。
绍定闽寇平上功省府黄伯厚与焉余时在政事堂赵用甫掾西曹力言此文墨士请官以左选既而赏戾法迄授武阶去岁戊戌用甫帅鄞乃来为阃属余浪迹湖山岁馀始一见稍稔接觞咏亹亹迫人间及前事有见晚恨余与之酒曰一文资直慁子然以人废法虽相知如今日亦弗敢则笑而不怨赴调行在所赠以君莫愁之歌
作者：郑清之
朝代：宋

君莫愁，君莫愁，不龟澼絖能封侯。君莫愁，君莫愁，腰六相印一敝裘。看渠涎颡与躄足，千金信矣壶中流。荻花江月正佳耳，青衫浪泣琵琶舟。短衣楚制乃翁喜，未必挽弓右丁字。貂蝉本是侍臣冠，有时出自兜鍪里。虽然万户将军臂，夜逢醉尉头抢地。卖薪愚妇轻买臣，不信读书有奇事。世间众万无定容，桃笙木棋唯所逢。秋来桂菊黄金丛，千机锦绣开芙蓉。西风也解作富贵，岂必桃李专春风。得时失据自甘苦，姑置是事天梦梦。君莫愁，君莫愁，双手试扪舌在不。劝君勤买西湖船，打篷疏雨旗亭酒。
续诗之宠依韵以谢
作者：郑清之
朝代：宋

莫搜险韵续貒貔，雪景须知雪后奇。日绚寒光庄净界，梅将真色荐新诗。试敲折竹煎茶舌，旋觅遥岑出黛眉。油幕输君谈笑乐，圣杯正是一中时。
续诗之宠依韵以谢
作者：郑清之
朝代：宋

莫搜险韵续貒貔，雪景须知雪后奇。
日绚寒光庄浄界，梅将真色荐新诗。
试敲折竹煎茶舌，旋觅遥岑出黛眉。
油幕输君谈笑乐，圣杯正是一中时。
育王老禅屡惠佳茗比又携日铸为饷因言久则味失师授以焙藏之法必有以专之笑谓非力所及谩成拙语解嘲录以为谢
作者：郑清之
朝代：宋

曾读茶经如读律，一物不备茶不出。未论煮瀹应节度，第一收藏在坚密。摘鲜封裹须焙芳，湿蒸为寇防侵疆。朝屯暮蒙要微火，九转温养如丹房。育王老慧老茶事，新授秘诀乃如此。几番惠我先春芽，朅来细问茶何似。我初谓师茶绝奇，十日之后如饮糜。颇疑缁俗果异撰，良苦辄为居所移。吾言未终师绝叫，为茶传法恨不早。绮疏应合有司存，料理如前毋草草。对师大笑面欲靴，三年宰相食无鲑。长须赤脚供井臼，荒寒政类山人家。扊扅炊尽瓶笙吼，何曾敲雪春云走。不如时扣赵州门，侍者可人长摸首。
育王老禅屡惠佳茗比又携日铸为饷因言久则味失师授以焙藏之法必有以专之笑谓非力所及谩成拙语解嘲录以为谢
作者：郑清之
朝代：宋

曾读茶经如读律，一物不备茶不出。
未论煮瀹应节度，第一收藏在坚密。
摘鲜封裹须焙芳，湿蒸为寇防侵疆。
朝屯暮蒙要微火，九转温养如丹房。
育王老慧老茶事，新授秘诀乃如此。
几番惠我先春芽，朅来细问茶何似。
我初谓师茶绝奇，十日之后如饮糜。
颇疑缁俗果异撰，良苦辄为居所移。
吾言未终师绝叫，为茶传法恨不早。
绮疏应合有司存，料理如前毋草草。
对师大笑面欲靴，三年宰相食无鲑。
长鬚赤脚供井臼，荒寒政类山人家。
扊扅炊尽瓶笙吼，何曾敲雪春云走。
不如时扣赵州门，侍者可人长摸首。
臂疼医令灼艾戏成
作者：郑清之
朝代：宋

幻体当如泡影观，法身清净本坚完。四千八万陀罗臂，艾炷教君何处安。
臂疼医令灼艾戏成
作者：郑清之
朝代：宋

幻体当如泡影观，法身清浄本坚完。
四千八万陀罗臂，艾炷教君何处安。
臂疼自砭
作者：郑清之
朝代：宋

云长凿骨未为奇，断臂亭亭对祖师。万法从心当自省，个中冷暖有鱼知。
臂疼自砭
作者：郑清之
朝代：宋

云长凿骨未为奇，断臂亭亭对祖师。
万法从心当自省，箇中冷暖有鱼知。
自嘲
作者：郑清之
朝代：宋
体裁：七言绝句

我亦逢场因作戏，要令竿木自随身。老僧不学面壁观，山偈随缘举似人。
花间见蝶
作者：郑清之
朝代：宋

粉翅萦花几度忙，惜花长是为春光。争如个个蜂须上，到处分甘作乳房。
花间见蝶
作者：郑清之
朝代：宋

粉翅萦花几度忙，惜花长是为春光。
争如箇箇蜂鬚上，到处分甘作乳房。
茄子
作者：郑清之
朝代：宋
体裁：七言绝句

青紫皮肤类宰官，光圆头脑作僧看。如何缁俗偏同嗜，入口元来总一般。
茶
作者：郑清之
朝代：宋

书如香色倦犹爱，茶似苦言终有情。
慎勿教渠纨袴识，珠槽碎釜浪相轻。
茶
作者：郑清之
朝代：宋

书如香色倦犹爱，茶似苦言终有情。慎勿教渠纨裤识，珠槽碎釜浪相轻。
荷花
作者：郑清之
朝代：宋
体裁：七言绝句

一样娉婷绝代无，水宫鱼贯出琼铺。缘何买得凌波女，为有荷盘万斛珠。
莲房洗砚
作者：郑清之
朝代：宋
体裁：七言绝句

圆长已褪青云子，芳软犹存绿玉房。留伴陶泓共新浴，要令毛颖沃清香。
蔬圃
作者：郑清之
朝代：宋
体裁：七言律诗

活计园蔬日日新，杜陵差慰妇长贫。旱姜水芋年时熟，春薤秋菘意味真。畦瓮剩分三伏雨，露根常占百花晨。荷锄未省勤耕稼，犹愧师门学圃人。
虹出
作者：郑清之
朝代：宋
体裁：七言绝句

轻红浅翠抹弓腰，高映斜阳跨碧霄。半似一条琼玉带，合成五色水晶桥。
西湖
作者：郑清之
朝代：宋

黑云妒日故要遮，剩得轻红一缕霞。小雨挟风针水面，满奁皱縠起团花。官程未了是敲推，课督无人只自催。不到西湖无半句，西湖端合号诗媒。
西湖·其一
作者：郑清之
朝代：宋

黑云妒日故要遮，剩得轻红一缕霞。小雨挟风针水面，满奁皱縠起团花。
西湖·其一
作者：郑清之
朝代：宋

黑云妬日故要遮，剩得轻红一缕霞。
小雨挟风针水面，满奁皱縠起团花。
西湖·其二
作者：郑清之
朝代：宋
体裁：七言绝句

官程未了是敲推，课督无人只自催。不到西湖无半句，西湖端合号诗媒。
观书
作者：郑清之
朝代：宋
体裁：七言绝句

肝脾何药解清虚，不用参苓不㕮咀。一种单方无授受，明窗端坐只观书。
观史有感
作者：郑清之
朝代：宋
体裁：七言绝句

家令身危侯国计，洛阳谗摈涕流书。都门祖帐何功德，千古徽名说二疏。
观王导传作
作者：郑清之
朝代：宋
体裁：七言绝句

江东老子惠之和，九锡牛车愠蔡婆。不杀伯仁君信否，澹然推分意如何。
觅桂花于夷陵宰
作者：郑清之
朝代：宋

月圃仙人试道妆，风流六一旧琴堂。遥知鼻观盈秋馥，乞与冰曹数粟香。东家竹屋最穷空，不识檐花落雨中。笑遣吴刚挥玉斧，解令冷舍作蟾宫。
觅桂花于夷陵宰·其一
作者：郑清之
朝代：宋
体裁：七言绝句

月圃仙人试道妆，风流六一旧琴堂。遥知鼻观盈秋馥，乞与冰曹数粟香。
觅桂花于夷陵宰·其二
作者：郑清之
朝代：宋
体裁：七言绝句

东家竹屋最穷空，不识檐花落雨中。笑遣吴刚挥玉斧，解令冷舍作蟾宫。
觉际偶成
作者：郑清之
朝代：宋
体裁：七言绝句

自愧端平村宰相，今为安晚野堂翁。君恩全付閒身世，山水从容一笑中。
觉际閒行
作者：郑清之
朝代：宋

斜径转山腰，平畴露稚苗。
云低松挟长，雨足浪宣骄。
宿鹭翔孤屿，归僧睨断桥。
倦余成小立，新月挂青霄。
觉际閒行
作者：郑清之
朝代：宋

斜径转山腰，平畴露稚苗。云低松挟长，雨足浪宣骄。宿鹭翔孤屿，归僧睨断桥。倦馀成小立，新月挂青霄。
觉际闲坐纪所见
作者：郑清之
朝代：宋
体裁：七言绝句

蛛网雨中时恤纬，蜂屯衙后自婴城。竹根得土笋争长，纸隙受风窗善鸣。
诗别可斋陈制置移镇吴门
作者：郑清之
朝代：宋

恭惟上明圣，宵旰亲政初。朝有快活贯，野无薄笨车。我独何因缘，滥持钧与枢。妄意在人物，搜罗到岩墟。穆之百函至，酬答疲卷舒。虽云得梗概，讵必相贤愚。君时蔼廉誉，一再登除书。公牍耻私谢，直语非贡谀。尚无赫蹄笺，而况双鲤鱼。元龙一世豪，名下定不虚。我归海之滨，偃息田园居。生平旧交游，相忘付江湖。军将忽打门，君书来自吴。瓿藁富鸿笔，砚铭出龟趺。兴怀向㵳泬，论文逮荒疏。自言久爱敬，今始通勤渠。不为热翕翕，不为暖姝姝。云何好尚真，夐与世俗殊。意者元城贤，待以涑水迂。兽旗画星壤，龙藩开玉符。老我叹蒲柳，投闲托枌榆。味言喜啖蔗，秀句嫌催租。的知我辈人，调度非辕驹。子长固多爱，舍菀乃集枯。梅花倚瘦竹，清芬借敷与。常恐硬黄纸，唤归翔紫庐。问君立朝节，蹇谔辛毗裾。问君治理效，所至桐乡朱。正尔泽东履，俄然移右扶。借留此截镫，来暮彼歌襦。譬之绛霄云，来往本自如。君亦何心哉，此事姑置诸。但惜君去我，有唱谁和余。寒山尚馀雪，江阔征帆孤。挥毫写别恨，临风独踌躇。
诗别可斋陈制置移镇吴门
作者：郑清之
朝代：宋

恭惟上明圣，宵旰亲政初。
朝有快活贯，野无薄笨车。
我独何因缘，滥持钧与枢。
妄意在人物，搜罗到岩墟。
穆之百函至，酬答疲卷舒。
虽云得梗概，讵必相贤愚。
君时蔼廉誉，一再登除书。
公牍耻私谢，直语非贡谀。
尚无赫蹏笺，而况双鲤鱼。
元龙一世豪，名下定不虚。
我归海之滨，偃息田园居。
生平旧交游，相忘付江湖。
军将忽打门，君书来自吴。
瓿藁富鸿笔，砚铭出龟趺。
兴怀向㵳泬，论文逮荒疎。
自言久爱敬，今始通勤渠。
不为热翕翕，不为暖姝姝。
云何好尚真，夐与世俗殊。
意者元城贤，待以涑水迂。
兽旗画星壤，龙藩开玉符。
老我嘆蒲柳，投闲託枌榆。
味言喜啖蔗，秀句嫌催租。
的知我辈人，调度非辕驹。
子长固多爱，舍菀乃集枯。
梅花倚瘦竹，清芬借敷与。
常恐硬黄纸，唤归翔紫庐。
问君立朝节，蹇谔辛毗裾。
问君治理效，所至桐乡朱。
正尔泽东履，俄然移右扶。
借留此截镫，来暮彼歌襦。
譬之绛霄云，来往本自如。
君亦何心哉，此事姑置诸。
但惜君去我，有唱谁和余。
寒山尚余雪，江阔征帆孤。
挥毫写别恨，临风独踌躇。
诸君和篇摩垒致师不容闭壁再绎前韵
作者：郑清之
朝代：宋

平生周伯仁，耿耿空洞腹。翛然猿鹤姿，岂辨鸠鹰目。仆射不解事，居士偶题木。种柳仅成五，乐园祗可独。皓首愧商隐，湛恩沾汉漉。城府百无有，丘壑一已足。讵省醉裙红，安识坠楼绿。生经未渠谙，酒颂聊喜读。耳热闻秦声，浪谓肉胜竹。高阳有勍者，盛气如曲沃。直须殿上饮，抚床径呼仆。竞看椀挥金，几欲斗撞玉。方丈食万钱，娉婷珠一斛。岂复堪束带，靡徙揖郡督。耆寿祝老饕，嘉名艳春曲。乃知梁州萄，大胜伯始菊。相逢作青眼，洗去尔许俗。泠然曲寡和，尚有骑能属。元和一渔翁，喜共学士六。吴歈间雅奏，楚优效孙叔。石鼎夜未央，春空云已族。何当一会期，清驩溢寒醁。邴原解剧饮，雅名称龙腹。季伦杀为嬉，席妓敢嗔目。有酒何庸辞，恐射蒋济木。但当携酒去，名花赏幽独。年秫未足了，圣米犹可漉。爱屐怜猩魂，夺卮笑蛇足。桂浆有馀芳，桑落见重绿。谏远衢尊投，法置酺饮读。筹觥进蔌肴，流觞屏丝竹。未忧瓶罂罄，但费？盥沃。胜事在园林，家务付儿仆。酿羔截肪乳，炰凤泣脂玉。鍊句丹九转，擒文泉万斛。竞诋酒中贤，祗堪帐下督。穿帻俯前案，障面厌方曲。吹不落眼花，归去来篱菊。华胥国遨游，无怀氏风俗。登诗坛争长，破愁城相属。二簋用坎四，三客敬需六。共乐时方清，谁言世之叔。相从孟公座，宁别辅氏族。一笑祝诸贤，行釂天家醁。
诸君和篇摩垒致师不容闭壁再绎前韵·其一
作者：郑清之
朝代：宋

平生周伯仁，耿耿空洞腹。翛然猿鹤姿，岂辨鸠鹰目。仆射不解事，居士偶题木。种柳仅成五，乐园祗可独。皓首愧商隐，湛恩沾汉漉。城府百无有，丘壑一已足。讵省醉裙红，安识坠楼绿。生经未渠谙，酒颂聊喜读。耳热闻秦声，浪谓肉胜竹。高阳有勍者，盛气如曲沃。直须殿上饮，抚床径呼仆。竞看椀挥金，几欲斗撞玉。方丈食万钱，娉婷珠一斛。岂复堪束带，靡徙揖郡督。耆寿祝老饕，嘉名艳春曲。乃知梁州萄，大胜伯始菊。相逢作青眼，洗去尔许俗。泠然曲寡和，尚有骑能属。元和一渔翁，喜共学士六。吴歈间雅奏，楚优效孙叔。石鼎夜未央，春空云已族。何当一会期，清驩溢寒醁。
诸君和篇摩垒致师不容闭壁再绎前韵·其一
作者：郑清之
朝代：宋
体裁：古风

平生周伯仁，耿耿空洞腹。翛然猿鹤姿，岂辨鸠鹰目。仆射不解事，居士偶题木。种柳仅成五，乐园祗可独。皓首愧商隐，湛恩沾汉漉。城府百无有，丘壑一已足。讵省醉裙红，安识坠楼绿。生经未渠谙，酒颂聊喜读。耳热闻秦声，浪谓肉胜竹。高阳有勍者，盛气如曲沃。直须殿上饮，抚床径呼仆。竞看碗挥金，几欲斗撞玉。方丈食万钱，娉婷珠一斛。岂复堪束带，靡徙揖郡督。耆寿祝老饕，嘉名艳春曲。乃知梁州萄，大胜伯始菊。相逢作青眼，洗去尔许俗。泠然曲寡和，尚有骑能属。元和一渔翁，喜共学士六。吴歈间雅奏，楚优效孙叔。石鼎夜未央，春空云已族。何当一会期，清驩溢寒醁。
诸君和篇摩垒致师不容闭壁再绎前韵·其一
作者：郑清之
朝代：宋

平生周伯仁，耿耿空洞腹。
翛然猿鹤姿，岂辨鸠鹰目。
仆射不解事，居士偶题木。
种柳仅成五，乐园祗可独。
皓首愧商隠，湛恩霑汉漉。
城府百无有，丘壑一已足。
讵省醉裙红，安识坠楼绿。
生经未渠谙，酒颂聊喜读。
耳热闻秦声，浪谓肉胜竹。
高阳有勍者，盛气如曲沃。
直须殿上饮，抚床径呼仆。
竞看椀挥金，几欲斗撞玉。
方丈食万钱，娉婷珠一斛。
岂復堪束带，靡徙揖郡督。
耆寿祝老饕，嘉名艷春曲。
乃知梁州萄，大胜伯始菊。
相逢作青眼，洗去尔许俗。
泠然曲寡和，尚有骑能属。
元和一渔翁，喜共学士六。
吴歈间雅奏，楚优效孙叔。
石鼎夜未央，春空云已族。
何当一会期，清驩溢寒醁。
诸君和篇摩垒致师不容闭壁再绎前韵·其二
作者：郑清之
朝代：宋

邴原解剧饮，雅名称龙腹。季伦杀为嬉，席妓敢嗔目。有酒何庸辞，恐射蒋济木。但当携酒去，名花赏幽独。年秫未足了，圣米犹可漉。爱屐怜猩魂，夺卮笑蛇足。桂浆有馀芳，桑落见重绿。谏远衢尊投，法置酺饮读。筹觥进蔌肴，流觞屏丝竹。未忧瓶罂罄，但费？盥沃。胜事在园林，家务付儿仆。酿羔截肪乳，炰凤泣脂玉。鍊句丹九转，擒文泉万斛。竞诋酒中贤，祗堪帐下督。穿帻俯前案，障面厌方曲。吹不落眼花，归去来篱菊。华胥国遨游，无怀氏风俗。登诗坛争长，破愁城相属。二簋用坎四，三客敬需六。共乐时方清，谁言世之叔。相从孟公座，宁别辅氏族。一笑祝诸贤，行釂天家醁。
诸君和篇摩垒致师不容闭壁再绎前韵·其二
作者：郑清之
朝代：宋
体裁：古风

邴原解剧饮，雅名称龙腹。季伦杀为嬉，席妓敢嗔目。有酒何庸辞，恐射蒋济木。但当携酒去，名花赏幽独。年秫未足了，圣米犹可漉。爱屐怜猩魂，夺卮笑蛇足。桂浆有馀芳，桑落见重绿。谏远衢尊投，法置酺饮读。筹觥进蔌肴，流觞屏丝竹。未忧瓶罂罄，但费�盥沃。胜事在园林，家务付儿仆。酿羔截肪乳，炰凤泣脂玉。鍊句丹九转，擒文泉万斛。竞诋酒中贤，祗堪帐下督。穿帻俯前案，障面厌方曲。吹不落眼花，归去来篱菊。华胥国遨游，无怀氏风俗。登诗坛争长，破愁城相属。二簋用坎四，三客敬需六。共乐时方清，谁言世之叔。相从孟公座，宁别辅氏族。一笑祝诸贤，行釂天家醁。
诸君和篇摩垒致师不容闭壁再绎前韵·其二
作者：郑清之
朝代：宋

邴原解剧饮，雅名称龙腹。
季伦杀为嬉，席妓敢嗔目。
有酒何庸辞，恐射蒋济木。
但当携酒去，名花赏幽独。
年秫未足了，圣米犹可漉。
爱屐怜猩魂，夺巵笑蛇足。
桂浆有余芳，桑落见重绿。
谏远衢尊投，法置酺饮读。
筹觥进蔌肴，流觞屏丝竹。
未忧瓶罂罄，但费𠤷盥沃。
胜事在园林，家务付儿仆。
酿羔截肪乳，炰凤泣脂玉。
炼句丹九转，擒文泉万斛。
竞诋酒中贤，祗堪帐下督。
穿帻俯前案，障面厌方曲。
吹不落眼花，归去来篱菊。
华胥国遨游，无怀氏风俗。
登诗坛争长，破愁城相属。
二簋用坎四，三客敬需六。
共乐时方清，谁言世之叔。
相从孟公座，宁别辅氏族。
一笑祝诸贤，行釂天家醁。
读虞美人草歌戏成
作者：郑清之
朝代：宋

心似合驩因恨结，眉如别柳为愁弯。樽前舞影风能偃，争奈当年力拔山。
读虞美人草歌戏成
作者：郑清之
朝代：宋

心似合驩因恨结，眉如别柳为愁弯。
罇前舞影风能偃，争奈当年力拔山。
读鲁直诗
作者：郑清之
朝代：宋

晚唐诗似晚春景，姿媚有余风骨轻。
千岁俄逢古罍洗，摩挲篆籀眼增明。
读鲁直诗
作者：郑清之
朝代：宋

晚唐诗似晚春景，姿媚有馀风骨轻。千岁俄逢古罍洗，摩挲篆籀眼增明。
调云岑
作者：郑清之
朝代：宋

戏将鹖弁博缁衣，般若丛中剩作痴。鹅颈肯为罗隐笑，鸡林能辨乐天诗。好从休处求安逸，莫向閒中觅住持。觉际湖山最佳趣，藕花洲渚菊东篱。
调云岑
作者：郑清之
朝代：宋

戏将鹖弁博缁衣，般若丛中剩作痴。
鹅颈肯为罗隠笑，鷄林能辨乐天诗。
好从休处求安逸，莫向閒中觅住持。
觉际湖山最佳趣，藕花洲渚菊东篱。
谢天童老秋兰
作者：郑清之
朝代：宋

楚畹春曾汎晓光，直留雅艳到虹藏。山中不把一枝到，世外那闻千佛香。秋色追随入慧光，肯携幽卉问行藏。深林未省炎凉态，来为闲人特地香。绿叶青青带紫光，拈来笑处没遮藏。密圆应具楞严偈，非木非空出妙香。
谢天童老秋兰·其一
作者：郑清之
朝代：宋

楚畹春曾汎晓光，直留雅艳到虹藏。山中不把一枝到，世外那闻千佛香。
谢天童老秋兰·其一
作者：郑清之
朝代：宋

楚畹春曾泛晓光，直留雅艷到虹藏。
山中不把一枝到，世外那闻千佛香。
谢天童老秋兰·其三
作者：郑清之
朝代：宋
体裁：七言绝句

绿叶青青带紫光，拈来笑处没遮藏。密圆应具楞严偈，非木非空出妙香。
谢天童老秋兰·其二
作者：郑清之
朝代：宋
体裁：七言绝句

秋色追随入慧光，肯携幽卉问行藏。深林未省炎凉态，来为闲人特地香。
谢徐德夫右司和御制赐诗
作者：郑清之
朝代：宋

直道何曾较尺寻，昔贤垂范到斯今。皋谟勉勉歌元首，说诲言言沃朕心。幸遇千龄开圣治，顷尘三事愧宵箴。奎文衣被真难报，盥诵新诗爱助深。朅来林下破天悭，要使明诗见一闲。齿屐印苔春纵步，颈壶蒸粟晚加餐。梦魂飞到味书阁，世路牢封函谷关。翻笑醉翁犹未醉，黄金白鬓诧腰环。
谢徐德夫右司和御制赐诗·其一
作者：郑清之
朝代：宋
体裁：七言律诗

直道何曾较尺寻，昔贤垂范到斯今。皋谟勉勉歌元首，说诲言言沃朕心。幸遇千龄开圣治，顷尘三事愧宵箴。奎文衣被真难报，盥诵新诗爱助深。
谢徐德夫右司和御制赐诗·其二
作者：郑清之
朝代：宋
体裁：七言律诗

朅来林下破天悭，要使明诗见一闲。齿屐印苔春纵步，颈壶蒸粟晚加餐。梦魂飞到味书阁，世路牢封函谷关。翻笑醉翁犹未醉，黄金白鬓诧腰环。
谢林治中访别觉际庵
作者：郑清之
朝代：宋
体裁：七言律诗

野服芒鞋踏藓斑，千峰约饬整云鬟。山行陡觉精神健，老去惟贪耳目闲。步武来寻僧舍旧，话言应想夜窗閒。钱湖难买归鞍驻，料得春衫忆素蛮。
谢玉泉君黄伯厚和韵
作者：郑清之
朝代：宋

卯饮贪引卮，夕食不厌腹。松醪滟玉池，郁尊傲黄目。归闲喜携幼，欣荣对夏木。颇笑屈原醒，宁甘马周独。诗筒发豪思，江月欲戏漉。每赓北海咏，未羡西邻足。槽规长吉红，蚁玩杜陵绿。醉乡拟续记，书眼瞭可读。时康万户春，兴到七贤竹。筵虚艳姬舞，面想宫嫔沃。别肠驱药使，健笔命骚仆。居然得良朋，清辞泻壶玉。习池可联乘，步兵有馀斛。谁能酒限拘，强效八州督。今年小麦好，岂屑官廪曲。嘉节迫蒲艾，早计数萸菊。客中真有佳，眼前喜无俗。赋殷金石声，光粲牛斗属。句到后三三，人谁赛六六。试编诸贤诗，第以伯仲叔。共成杜康传，更聚山中族。万事付亡何，乾坤一杯醁。
谢玉泉君黄伯厚和韵
作者：郑清之
朝代：宋

卯饮贪引巵，夕食不厌腹。
松醪滟玉池，鬰尊傲黄目。
归闲喜携幼，欣荣对夏木。
颇笑屈原醒，宁甘马周独。
诗筒发豪思，江月欲戏漉。
每赓北海咏，未羡西邻足。
槽规长吉红，蚁玩杜陵绿。
醉乡拟续记，书眼瞭可读。
时康万户春，兴到七贤竹。
筵虚艷姬舞，面想宫嫔沃。
别肠驱药使，健笔命骚仆。
居然得良朋，清辞泻壶玉。
习池可联乘，步兵有余斛。
谁能酒限拘，强效八州督。
今年小麦好，岂屑官廪曲。
嘉节迫蒲艾，早计数萸菊。
客中真有佳，眼前喜无俗。
赋殷金石声，光粲牛斗属。
句到后三三，人谁赛六六。
试编诸贤诗，第以伯仲叔。
共成杜康传，更聚山中族。
万事付亡何，干坤一杯醁。
谢葺芷和韵
作者：郑清之
朝代：宋

无诗不言酒，作赋真诳腹。未破公子悭，况与佳人目。壮心思击壶，圣杯赓啄木。袖想胡旋双，妆记摇手独。宾筵乏酬献，醴齐催泲漉。祢衡办挝鼓，元崇方病足。曾无列屋粉，空韵梳鬟绿。百篇摘仙咏，十轴蒙溪读。有美建安璩，竞爽淇园竹。芒端寒燠转，胸次古今沃。卧瓮嗤舍郎，祭酒可令仆。时陈南北洗，颇醉东西玉。虽微酝五斗，端有才一斛。诗坛长齐盟，笔阵严总督。方将喝银云，未肯平封曲。宫宴看传柑，帝歌须和菊。牛心固异撰，犊鼻且同俗。尊酒日相逢，我歌君为属。欢期践三五，酿顷亏十六。酣畅嗟阮修，饮狂谢裴叔。洼尊留古制，长勺分鲁族。居然同老襟，浅斟醽水醁。
谢葺芷和韵
作者：郑清之
朝代：宋

无诗不言酒，作赋真诳腹。
未破公子悭，况与佳人目。
壮心思击壶，圣杯赓啄木。
袖想胡旋双，妆记摇手独。
宾筵乏酬献，醴齐催泲漉。
祢衡办挝鼓，元崇方病足。
曾无列屋粉，空韵梳鬟绿。
百篇摘仙咏，十轴蒙溪读。
有美建安璩，竞爽淇园竹。
芒端寒燠转，胸次古今沃。
卧瓮嗤舍郎，祭酒可令仆。
时陈南北洗，颇醉东西玉。
虽微醖五斗，端有才一斛。
诗坛长齐盟，笔阵严总督。
方将喝银云，未肯平封曲。
宫宴看传柑，帝歌须和菊。
牛心固异撰，犊鼻且同俗。
尊酒日相逢，我歌君为属。
欢期践三五，酿顷亏十六。
酣畅嗟阮修，饮狂谢裴叔。
漥尊留古制，长勺分鲁族。
居然同老襟，浅斟醽水醁。
谢虚斋和诗
作者：郑清之
朝代：宋

关心穑事恐春迟，暂许花风入绣旗。翠浪半天岐麦咏，玉簪数箸刈蒌诗。野亭寄韵追唐什，秋菊餐芳敌楚辞。早晚催归汉廷右，西湖深处乐天碑。
谢虚斋和诗
作者：郑清之
朝代：宋

关心穑事恐春迟，蹔许花风入绣旗。
翠浪半天岐麦咏，玉簪数筯刈蒌诗。
野亭寄韵追唐什，秋菊餐芳敌楚辞。
早晚催归汉廷右，西湖深处乐天碑。
谢送桂花
作者：郑清之
朝代：宋

金阙真黄入靓妆，仙葩何事到鳣堂。只缘风雨要人甚，窖取旃林百斛香。道眼如如了色空，维摩方病散花中。杜陵有酒勤相觅，留俟清斋出梵宫。
谢送桂花·其一
作者：郑清之
朝代：宋
体裁：七言绝句

金阙真黄入靓妆，仙葩何事到鳣堂。只缘风雨要人甚，窖取旃林百斛香。
谢送桂花·其二
作者：郑清之
朝代：宋

道眼如如了色空，维摩方病散花中。杜陵有酒勤相觅，留俟清斋出梵宫。
谢送桂花·其二
作者：郑清之
朝代：宋

道眼如如了色空，维摩方病散花中。
杜陵有酒勤相觅，留竢清斋出梵宫。
谢郑广文和韵
作者：郑清之
朝代：宋
体裁：古风

春工沤丝呈巧力，红日如梭万花织。爱花荡子不爱命，效死骊姬似荀息。草木摇落天地闭，贤哉梅也众不识。灵根九转到仙品，千古离骚作书色。涨晴痴暖动山意，攀翻健倒苍苔石。高标底须雪后见，清芬每向闲中得。花前失喜广文诗，柿叶书成点新墨。
谢郑广文和韵
作者：郑清之
朝代：宋

鳣堂心醉经，精神应满腹。
温饱非所志，饮食不以目。
说诗称解颐，善问待攻木。
颇愁百斛量，孔庭惟立独。
俎豆答卫问，筐瓷欠邹漉。
曾子非养口，漆园且尊足。
时于清夜分，酌以翠勺绿。
聊浇磊磈胸，不废吾伊读。
每篇亦作句，如对纪书竹。
相逢盖初倾，一别桑重沃。
融尊惭坐满，鲁馈疎拜仆。
卫生不自宝，抑首亲患玉。
囊无谀墓金，米乏佳传斛。
厨烟爨人凊，蔬课园夫督。
粟缾收秫田，黍酿用阴曲。
解同杜陵襟，期醉昌黎菊。
赤手当缚菟，白眼谩嗔俗。
庄虚左氏宴，觞肯西子属。
酒债负寻常，会期遭百六。
要须中圣贤，庶以展伯叔。
醉入无功乡，醒岂屈原族。
岸帻一笑粲，共赋醽酒醁。
谢郑广文和韵
作者：郑清之
朝代：宋

鳣堂心醉经，精神应满腹。温饱非所志，饮食不以目。说诗称解颐，善问待攻木。颇愁百斛量，孔庭惟立独。俎豆答卫问，筐瓷欠邹漉。曾子非养口，漆园且尊足。时于清夜分，酌以翠勺绿。聊浇磊磈胸，不废吾伊读。每篇亦作句，如对纪书竹。相逢盖初倾，一别桑重沃。融尊惭坐满，鲁馈疏拜仆。卫生不自宝，抑首亲患玉。囊无谀墓金，米乏佳传斛。厨烟爨人凊，蔬课园夫督。粟瓶收秫田，黍酿用阴曲。解同杜陵襟，期醉昌黎菊。赤手当缚菟，白眼谩嗔俗。庄虚左氏宴，觞肯西子属。酒债负寻常，会期遭百六。要须中圣贤，庶以展伯叔。醉入无功乡，醒岂屈原族。岸帻一笑粲，共赋醽酒醁。
赐第登楼·其一
作者：郑清之
朝代：宋
体裁：五言律诗

避俗懒成癖，登楼睡失魔。忘机鸥自下，开槛蝶相过。高处景差胜，静中春更多。君恩何以报，归梦欲如何。
赐第登楼·其三
作者：郑清之
朝代：宋

病思归心走兔迒，自嗤幻境未渠忘。并州便作咸阳看，设若桑乾亦故乡。
赐第登楼·其三
作者：郑清之
朝代：宋

病思归心走兔迒，自嗤幻境未渠忘。
并州便作咸阳看，设若桑干亦故乡。
赐第登楼·其二
作者：郑清之
朝代：宋
体裁：七言绝句

桃李漫山不是春，纷纷蜂蝶趁游人。梅花已带春归了，分付垂杨浥露尘。
赐第登楼·其二
作者：郑清之
朝代：宋

桃李漫山不是春，纷纷蜂蝶趁游人。梅花已带春归了，分付垂杨浥露尘。病思归心走兔迒，自嗤幻境未渠忘。并州便作咸阳看，设若桑乾亦故乡。
赘禅宗无门关后第四十九则语
作者：郑清之
朝代：宋
体裁：四言诗

语火是灯，掉头弗应。惟贼识贼，一问即承。
赠云洲老师
作者：郑清之
朝代：宋

嘉定丙子斗插申，秋灰出管才半旬。我来适值蒸暑节，烛龙吐燄扶桑滨。炎官流汗走踯躅，金乌啄火焚空旻。湿云拥岫呼不出，火云糊天挂赫日。脑脂盖眼壮士眠，谁挽天河洗蒸郁。友人万君家龙丘，追凉共作招提游。入门指点到丈室，中有石壁清且幽。半月泓澄锁寒绿，气象凄切涵清秋。凛然便觉肌骨爽，恍疑石罅蟠蛟虬。老师宴坐圆觉场，一笑对客双胡床。雀芽新试蟹眼汤，未到舌本先生凉。悬河倒流挥玉麈，果然惊出蛟龙舞。须臾雾裹浮图尖，地墨天昏作风雨。吻端造化转寒燠，约束商羊上天去。云开月明众峰出，指向岩前石应语。归来为乏琼瑶报，清梦安排几番到。池角土花生碧草，逗晓檐前乾鹊噪。我承佛敕为行词，可拜云洲老师号。
赠云洲老师
作者：郑清之
朝代：宋

嘉定丙子斗插申，秋灰出管纔半旬。
我来适值蒸暑节，烛龙吐燄扶桑滨。
炎官流汗走踯躅，金乌啄火焚空旻。
湿云拥岫呼不出，火云糊天挂赫日。
脑脂盖眼壮士眠，谁挽天河洗蒸鬰。
友人万君家龙丘，追凉共作招提游。
入门指点到丈室，中有石壁清且幽。
半月泓澄锁寒绿，气象凄切涵清秋。
凛然便觉肌骨爽，恍疑石罅蟠蛟虬。
老师宴坐圆觉场，一笑对客双胡床。
雀芽新试蠏眼汤，未到舌本先生凉。
悬河倒流挥玉麈，果然惊出蛟龙舞。
须臾雾裹浮图尖，地墨天昏作风雨。
吻端造化转寒燠，约束商羊上天去。
云开月明众峰出，指向岩前石应语。
归来为乏琼瑶报，清梦安排几番到。
池角土花生碧草，逗晓檐前干鹊噪。
我承佛敕为行词，可拜云洲老师号。
赠已讷二老轩
作者：郑清之
朝代：宋

吾闻墨者徒，设教本兼爱。释伽弘其源，方识宇宙大。河沙与宝塔，平等了无碍。夫何佛法衰，涉晋唐五代。祖师南北分，鼻孔争谲怪。传流各衣钵，纷纶辨宗派。尔来三百年，涂辙日以隘。教律复异门，禅机亦殊解。订以大小乘，森若立矛介。虎豹自狰狞，蛇龙相噬嘬。驾空树金碧，尔汝别疆界。蒲卢学抱子，嗣续植根蒂。蜗争竞蛮触，夷乐骋兜佅。裘屦无贰颜，楚越隔肝肺。天韬苦羁束，心阱坚莫坏。之人良可悲，贤愚固难概。谁知已讷公，粲粲发眉采。少年掺袂游，瓶锡遍湖海。是非不关耳，穷达付长嘅。晚归耕石田，禾枯将种稗。唯有旧家山，青眼终不改。挂笠寄清樾，编茅客欠噫。目之维摩室，而无天女在。谓是庞公居，似欠孔明拜。强名曰二老，当索形骸外。泉石日幽雅，松竹森蔚荟。轩窗抱岩壑，胸次绝瑕颣。睡起听粥鱼，微云初霮䨴。宴坐圆觉场，忘言默相对。二老容于轩，须弥纳一芥。舍轩求二老，怒风号大块。轩以二老名，未免蛇足画。请更以不二，免为轩所卖。我为说偈言，聊以赎诗债。
赠已讷二老轩
作者：郑清之
朝代：宋

吾闻墨者徒，设教本兼爱。
释伽弘其源，方识宇宙大。
河沙与宝塔，平等了无碍。
夫何佛法衰，涉晋唐五代。
祖师南北分，鼻孔争谲怪。
传流各衣钵，纷纶辨宗派。
尔来三百年，涂辙日以隘。
教律復异门，禅机亦殊解。
订以大小乘，森若立矛介。
虎豹自狰狞，蛇龙相噬嘬。
驾空树金碧，尔汝别疆界。
蒲卢学抱子，嗣续植根蔕。
蜗争竞蛮触，夷乐骋兜佅。
裘屦无贰颜，楚越隔肝肺。
天弢苦覊束，心穽坚莫坏。
之人良可悲，贤愚固难概。
谁知已讷公，粲粲发眉采。
少年掺袂游，瓶锡遍湖海。
是非不关耳，穷达付长嘅。
晚归耕石田，禾枯将种稗。
唯有旧家山，青眼终不改。
挂笠寄清樾，编茅客欠噫。
目之维摩室，而无天女在。
谓是庞公居，似欠孔明拜。
强名曰二老，当索形骸外。
泉石日幽雅，松竹森蔚荟。
轩窗抱岩壑，胸次绝瑕颣。
睡起听粥鱼，微云初霮䨴。
宴坐圆觉场，忘言默相对。
二老容于轩，须弥纳一芥。
舍轩求二老，怒风号大块。
轩以二老名，未免蛇足画。
请更以不二，免为轩所卖。
我为说偈言，聊以赎诗债。
赠李相士
作者：郑清之
朝代：宋
体裁：七言绝句

未遇公卿尽好看，会将碧眼照人寒。邯郸梦觉君休问，试卜何时可挂冠。
赠育王堪笑翁
作者：郑清之
朝代：宋
体裁：七言绝句

问讯瞿昙老比丘，灵山何似雪山头。笑翁底事真堪笑，面似靴皮笑未休。
赠许石田为僧
作者：郑清之
朝代：宋

平明对镜良独难，子能脱屣弹指间。戏视此身如髦蛮，冠巾摆落逃繻关。千钧强弩一笑弯，万钱买尽江南山。厌渠世路车轮殷，赤脚健倒苔痕斑。参寥佛印若是班，江湖风月不汝悭。汝狂方醒众所欢，我独见之为三叹。辨诘孔释语可删，白云深处输君闲。
赠许石田为僧
作者：郑清之
朝代：宋

平明对镜良独难，子能脱屣弹指间。
戏视此身如髦蛮，冠巾摆落逃繻关。
千钧强弩一笑弯，万钱买尽江南山。
厌渠世路车轮殷，赤脚健倒苔痕斑。
参寥佛印若是班，江湖风月不汝悭。
汝狂方醒众所讙，我独见之为三嘆。
辨诘孔释语可删，白云深处输君闲。
赠谈命陈总属
作者：郑清之
朝代：宋
体裁：七言律诗

弹铗朱门岁月过，生涯安乐遍行窝。谈天有口机关别，处世无心笑语多。自是君平忠孝在，其如曼倩滑稽何。一帆又作鸱夷去，遥想江湖听踏歌。
赠陈童子
作者：郑清之
朝代：宋

前身端合是王充，收拾羣经贮腹中。
书吻可能如布谷，笔锋应不事雕虫。
看来眉目真兰茁，揽取词章作绣筒。
归去莫夸童子技，好寻芳躅到蟾宫。
赠陈童子
作者：郑清之
朝代：宋

前身端合是王充，收拾群经贮腹中。书吻可能如布谷，笔锋应不事雕虫。看来眉目真兰茁，揽取词章作绣筒。归去莫誇童子技，好寻芳躅到蟾宫。
辛丑仲春同黄制属自延寿雨过禅寂
作者：郑清之
朝代：宋

箯舆掠雨到僧门，带得清闲一二分。
素喜堂中无偃月，朅来寺裏作穿云。
赤心莫逆唯松友，青眼相看有竹君。
烧叶更联东野句，纸窗钻隙候晴曛。
辛丑仲春同黄制属自延寿雨过禅寂
作者：郑清之
朝代：宋

箯舆掠雨到僧门，带得清闲一二分。素喜堂中无偃月，朅来寺里作穿云。赤心莫逆唯松友，青眼相看有竹君。烧叶更联东野句，纸窗钻隙候晴曛。
还云岑鲁直诗
作者：郑清之
朝代：宋
体裁：七言律诗

蟠空健笔虎蛟腾，九折羊肠万马登。裁剸燠寒真见圣，牢笼泉石肯输僧。命意得了兔走穴，放字未安狐听冰。句法当头飞棒喝，就渠言下辨三乘。
追记觉际偶成
作者：郑清之
朝代：宋

我到家山雪尚飞，看看寒食展归期。花开无酒蝶贻笑，春尽不吟莺有辞。窗下竹君陪晤对，手中杖子共追随。闲来自唱无生曲，井底泥蛇舞柘枝。
追记觉际偶成
作者：郑清之
朝代：宋

我到家山雪尚飞，看看寒食展归期。
花开无酒蝶贻笑，春尽不吟鶑有辞。
窗下竹君陪晤对，手中杖子共追随。
闲来自唱无生曲，井底泥蛇舞柘枝。
送姚提干行
作者：郑清之
朝代：宋

虚斋填东鄞，从之南容君。
我初未之识，邕翰倾殷勤。
修洁以博习，秀美而有文。
玉犀映秋水，英辞涌春云。
鸡距角鲁蜀，昂然鹤非羣。
晤言到圣处，商也乐所闻。
最喜直而义，壮音駴鼓鼖。
告子少于孟，先策养气勋。
牛山木信美，谨勿容斧斤。
助苗固得槁，可使稗不耘。
观子所植立，真能张吾军。
仁义可效治，渊源在河汾。
诗书自师友，芝兰足膏熏。
刚风接径翮，去去翔霄旻。
清时有闻者，必也吾子云。
送姚提干行
作者：郑清之
朝代：宋

虚斋填东鄞，从之南容君。我初未之识，邕翰倾殷勤。修洁以博习，秀美而有文。玉犀映秋水，英辞涌春云。鸡距角鲁蜀，昂然鹤非群。晤言到圣处，商也乐所闻。最喜直而义，壮音駴鼓鼖。告子少于孟，先策养气勋。牛山木信美，谨勿容斧斤。助苗固得槁，可使稗不耘。观子所植立，真能张吾军。仁义可效治，渊源在河汾。诗书自师友，芝兰足膏薰。刚风接径翮，去去翔霄旻。清时有闻者，必也吾子云。
送新姜与葺芷
作者：郑清之
朝代：宋

仲尼胡不彻姜食，损智深讥藏戏剧。将以愚民岂其然，半山失喜为动色。拗执谁解镌此老，一时凿说契胸臆。我疑谂之神农书，增壮胃腑良有力。吕令音商其味辛，调芼鱼蔬檗香稷。方冬沃土培其根，陇畦分封随壤息。长须视苗廑献新，先时斸取奋锄棘。青株斯拔薤本重，红萁半露菱包侧。骈指惊看产漆园，胝足疑为导积石。欲捣芳辛入齑臼，为怜肤理傲金狄。仆命荠荼涴诗雅，肩差梅桂班内则。笑加束缚代书鲤，持助饔庖鲙银鲫。旱年宜姜谚有之，今岁雨多生意啬。小摘酸寒类甲菜，大何婴冒期膝席。公羊谷梁汝往哉，反音一笑当勿劾。
送新姜与葺芷
作者：郑清之
朝代：宋

仲尼胡不彻姜食，损智深讥藏戏剧。
将以愚民岂其然，半山失喜为动色。
拗执谁解镌此老，一时凿说契胸臆。
我疑谂之神农书，增壮胃腑良有力。
吕令音商其味辛，调芼鱼蔬蘗香稷。
方冬沃土培其根，陇畦分封随壤息。
长鬚视苗廑献新，先时斸取奋鉏棘。
青株斯拔薤本重，红萁半露蓤包侧。
骈指惊看产漆园，胝足疑为导积石。
欲捣芳辛入虀臼，为怜肤理傲金狄。
仆命荠荼涴诗雅，肩差梅桂班内则。
笑加束缚代书鲤，持助饔庖鲙银鲫。
旱年宜姜谚有之，今岁雨多生意啬。
小摘酸寒类甲菜，大何婴冒期膝席。
公羊谷梁汝往哉，反音一笑当勿劾。
送林教授行
作者：郑清之
朝代：宋

玉壶仙骨产蓬莱，客授京璜隽武开。曾向西山传墨印，好游东观籋兰台。青云直上轻馀子，黑发谁量未易才。侧耳韶箫充雅奏，愿同观乐诧州来。石鼎煎茶午梦醒，羊肠怕听绕车声。剡舟忽至惊安道，汉使新招别子卿。交谊从君知绝俗，凋年如我最关情。鸾凰先路为时瑞，肯卜筵篿诉独清。
送林教授行·其一
作者：郑清之
朝代：宋

玉壶仙骨产蓬莱，客授京璜隽武开。
曾向西山传墨印，好游东观籋兰台。
青云直上轻余子，黑髮谁量未易才。
侧耳韶箫充雅奏，愿同观乐诧州来。
送林教授行·其一
作者：郑清之
朝代：宋

玉壶仙骨产蓬莱，客授京璜隽武开。曾向西山传墨印，好游东观籋兰台。青云直上轻馀子，黑发谁量未易才。侧耳韶箫充雅奏，愿同观乐诧州来。
送林教授行·其二
作者：郑清之
朝代：宋
体裁：七言律诗

石鼎煎茶午梦醒，羊肠怕听绕车声。剡舟忽至惊安道，汉使新招别子卿。交谊从君知绝俗，凋年如我最关情。鸾凰先路为时瑞，肯卜筵篿诉独清。
送继一郭处士
作者：郑清之
朝代：宋

圣君如尧舜，岂无巢与由。计然亦何慕，五湖一扁舟。之人久不作，侧席思岩幽。尝闻鹿何君，清芬彻凝旒。重华锡嘉号，见一光林丘。谁谓雅道息，竞风日悠悠。脱冠挂神武，有士归东州。笑将金闺籍，猛博处士裘。钧天为开颜，曰此夷逸俦。大书继一字，虹光属奎娄。宸章轶麟衮，正声出天球。清名奖静退，下视古素侯。睿谟广先宪，姱节追前修。况今辑众隽，丞弼登虞周。明时乐閒暇，出处自不侔。赤城宅仙子，登陆方蓬洲。君归访司马，坐忘春与秋。方瞳照绿发，戏转黄河流。烟雾肃逋客，隐者应辍耰。欸乃辅行色，春风生柁楼。
送继一郭处士
作者：郑清之
朝代：宋

圣君如尧舜，岂无巢与由。
计然亦何慕，五湖一扁舟。
之人久不作，侧席思岩幽。
尝闻鹿何君，清芬彻凝旒。
重华锡嘉号，见一光林丘。
谁谓雅道息，竞风日悠悠。
脱冠挂神武，有士归东州。
笑将金闺籍，猛博处士裘。
钧天为开颜，曰此夷逸俦。
大书继一字，虹光属奎娄。
宸章轶麟衮，正声出天球。
清名奬静退，下视古素侯。
睿谟广先宪，姱节追前修。
况今辑众隽，丞弼登虞周。
明时乐閒暇，出处自不侔。
赤城宅仙子，登陆方蓬洲。
君归访司马，坐忘春与秋。
方瞳照绿髮，戏转黄河流。
烟雾肃逋客，隠者应辍耰。
欵乃辅行色，春风生柁楼。
送行诗
作者：郑清之
朝代：宋

中年别意增怀抱，昨夜秋声到客船。流水孤村鸦好在，平沙远景雁依然。惜无绣口供吟笔，只有莼羹愧昔贤。付与西湖林处士，重阳健倒菊花前。半生霜鬓飘萍迹，几度风餐系柳船。舞咏未忘雩里在，去来翻似贾胡然。先生自是今和靖，林下端能友士贤。二亩孤山应更好，瘦梅疏影小春前。
送行诗·其一
作者：郑清之
朝代：宋
体裁：七言律诗

中年别意增怀抱，昨夜秋声到客船。流水孤村鸦好在，平沙远景雁依然。惜无绣口供吟笔，只有莼羹愧昔贤。付与西湖林处士，重阳健倒菊花前。
送行诗·其二
作者：郑清之
朝代：宋

半生霜鬓飘萍迹，几度风餐系柳船。舞咏未忘雩里在，去来翻似贾胡然。先生自是今和靖，林下端能友士贤。二亩孤山应更好，瘦梅疏影小春前。
送行诗·其二
作者：郑清之
朝代：宋

半生霜鬓飘萍迹，几度风餐繫柳船。
舞咏未忘雩里在，去来翻似贾胡然。
先生自是今和靖，林下端能友士贤。
二亩孤山应更好，瘦梅疎影小春前。
送黄伯厚入广
作者：郑清之
朝代：宋
体裁：古风

五行在天地，惟水明且清。如何南中泉，乃独以贪名。水号黑与弱，淖汩称浊泾。彼皆有其实，所以得此声。山川日秀发，九疑罗翠屏。扶舆产清淑，丹砂银石英。有泉出其间，泠然堪濯缨。政坐贪夫累，土炭涴玉冰。桓山以魋故，至今人羞称。柳子愚其溪，百世相因仍。有如此白水，好贪岂其情。我欲招夷齐，稷之南山汀。一洗万古贪，涌雪归东溟。夫君素洁己，赠以贪泉铭。
适得卤蛤颇佳遣饷菊坡因记曾作蛤子诗有文身吴太伯缄口鲁铜人之句戏缀前语代简
作者：郑清之
朝代：宋

文身太伯甘斥卤，缄口铜人舌微吐。借资墨客富濡沫，骨醉唇香登燕俎。半熟含酒老饕赋，此翁仅可闯堂户。班班隽永带神液，入室真味翁未睹。菊坡风裁黄豫章，如食蝤蛑江？柱。盘餐尽废太瘦生，格远调高自清苦。子蛤遣汝到眉案，努力去为酒中虎。末下咸豉有何好，犹侣莼羹傲伧父。海之介夫此小儿，鸡肋见笑杨德祖。前身曾作水解仙，飞入珠宫饮甘露。能令齿吻策馀烈，一鼎松风漱寒乳。
适得卤蛤颇佳遣饷菊坡因记曾作蛤子诗有文身吴太伯缄口鲁铜人之句戏缀前语代简
作者：郑清之
朝代：宋
体裁：古风

文身太伯甘斥卤，缄口铜人舌微吐。借资墨客富濡沫，骨醉唇香登燕俎。半熟含酒老饕赋，此翁仅可闯堂户。班班隽永带神液，入室真味翁未睹。菊坡风裁黄豫章，如食蝤蛑江�柱。盘餐尽废太瘦生，格远调高自清苦。子蛤遣汝到眉案，努力去为酒中虎。末下咸豉有何好，犹侣莼羹傲伧父。海之介夫此小儿，鸡肋见笑杨德祖。前身曾作水解仙，飞入珠宫饮甘露。能令齿吻策馀烈，一鼎松风漱寒乳。
适得滷蛤颇佳遣饷菊坡因记曾作蛤子诗有文身吴太伯缄口鲁铜人之句戏缀前语代简
作者：郑清之
朝代：宋

文身太伯甘斥卤，缄口铜人舌微吐。
借资墨客富濡沫，骨醉唇香登燕俎。
半熟含酒老饕赋，此翁仅可闯堂户。
班班隽永带神液，入室真味翁未睹。
菊坡风裁黄豫章，如食蝤蛑江{摇扌=虫}柱。
盘餐尽废太瘦生，格远调高自清苦。
子蛤遣汝到眉案，努力去为酒中虎。
末下咸豉有何好，犹侣莼羹傲伧父。
海之介夫此小儿，鸡肋见笑杨德祖。
前身曾作水解仙，飞入珠宫饮甘露。
能令齿吻策余烈，一鼎松风漱寒乳。
遣兴
作者：郑清之
朝代：宋
体裁：六言诗

舟车覆却万变，人雷动静两忘。虫臂听渠得失，羊肠何异康庄。
郑德言亲睹洛伽观音相遂依所见绘画朝夕严奉且求赞语敬题其旁
作者：郑清之
朝代：宋

具足圆通性，一念本昭彻。佛我与信心，是三无差别。凡人未见圣，如渴以河说。佛身忽现前，如水印秋月。心精自开遮，见根匪优劣。念中有大士，珠璎百宝结。补陀洛伽相，在在犹日揭。是名为正观，倒想作奇绝。稽首圆通尊，兹念无起灭。非相亦非念，不盈复不阙。唯然观自在，无眼耳鼻舌。
郑德言亲睹洛伽观音相遂依所见绘画朝夕严奉且求赞语敬题其旁
作者：郑清之
朝代：宋

具足圆通性，一念本昭彻。
佛我与信心，是三无差别。
凡人未见圣，如渴以河说。
佛身忽现前，如水印秋月。
心精自开遮，见根匪优劣。
念中有大士，珠璎百宝结。
补陀洛伽相，在在犹日揭。
是名为正观，倒想作奇绝。
稽首圆通尊，兹念无起灭。
非相亦非念，不盈復不阙。
唯然观自在，无眼耳鼻舌。
郑德言暂馆于别墅
作者：郑清之
朝代：宋
体裁：七言律诗

我如杜甫逢王翰，君似梁鸿领孟光。花竹自惭非独乐，杼机聊喜听邻墙。赋成宁笑老伧父，瓮熟定容同舍郎。他日杨花飞燕子，可能长记陆宣庄。
重赋章台
作者：郑清之
朝代：宋

杨花满地飞蝴蝶，钗梁露湿罗衣怯。脸痕玉润拂红膏，颜色如花命如叶。鲤鱼风起蒲叶香，莺啼燕舞春日长，堕红残萼断君肠。误逐浮萍转零落，自古佳人多命薄。
重赋章台
作者：郑清之
朝代：宋

杨花满地飞蝴蝶，钗梁露湿罗衣怯。
脸痕玉润拂红膏，颜色如花命如叶。
鲤鱼风起蒲叶香，鶑啼燕舞春日长，堕红残萼断君肠。
悞逐浮萍转零落，自古佳人多命薄。
金峨途中
作者：郑清之
朝代：宋
体裁：七言律诗

石路萦纡水绕村，酒帘深处见柴门。横塘树密鸠携妇，老屋篱深犊有孙。麦莟菜花成锦绣，笋芽薤甲当鸡豚。竹舆莫作追程去，半似桃源欲细论。
闲中偶成
作者：郑清之
朝代：宋

病觉身名小，闲知日月忙。篆香云四合，盆筱竹千章。慧性乾成障，愁怀弱未张。何如庄宇定，虚室自天光。春过日初永，睡馀人未忺。露花心翼翼，风叶喜沾沾。殿后蜂寻穴，怀归燕语檐。垂杨在何处，落絮点疏帘。
闲中偶成·其一
作者：郑清之
朝代：宋

病觉身名小，闲知日月忙。篆香云四合，盆筱竹千章。慧性乾成障，愁怀弱未张。何如庄宇定，虚室自天光。
闲中偶成·其一
作者：郑清之
朝代：宋

病觉身名小，闲知日月忙。
篆香云四合，盆篠竹千章。
慧性干成障，愁怀弱未张。
何如庄宇定，虚室自天光。
闲中偶成·其二
作者：郑清之
朝代：宋

春过日初永，睡余人未忺。
露花心翼翼，风叶喜沾沾。
殿后蜂寻穴，怀归燕语檐。
垂杨在何处，落絮点疎帘。
闲中偶成·其二
作者：郑清之
朝代：宋

春过日初永，睡馀人未忺。露花心翼翼，风叶喜沾沾。殿后蜂寻穴，怀归燕语檐。垂杨在何处，落絮点疏帘。
闲中口占数绝·园丁去乌蜂
作者：郑清之
朝代：宋

见说乌蜂不采花，羣飞啄蜜喙如鸦。
虽然冗食真堪汰，笑语园丁且放衙。
闲中口占数绝·园丁去乌蜂
作者：郑清之
朝代：宋

见说乌蜂不采花，群飞啄蜜喙如鸦。虽然冗食真堪汰，笑语园丁且放衙。
闲中口占数绝·浓绿中见芍药一朵
作者：郑清之
朝代：宋
体裁：七言绝句

杏桃结子已成翁，稚绿中间着耄红。阶药元来如许寿，麦秋天气露春工。
闲中口占数绝·海鱼绝少
作者：郑清之
朝代：宋

春鱼潮罢捉洋山，数水艚船索手还。海若想应饕更甚，饱鲜无复到人间。
闲中口占数绝·海鱼绝少
作者：郑清之
朝代：宋

春鱼潮罢捉洋山，数水艚船索手还。
海若想应饕更甚，饱鲜无復到人间。
闲中口占数绝·联雨解闷
作者：郑清之
朝代：宋
体裁：七言绝句

雨多愁麦又忧苗，不雨还忧旱火骄。忧国浪愁端自苦，老天那肯病汤尧。
闲中口占数绝·观书困甚
作者：郑清之
朝代：宋
体裁：七言绝句

眼欲观书身欲眠，斜拖黄卷曲肱边。不须身眼争然否，试待醒来问孝先。
闻蝉
作者：郑清之
朝代：宋
体裁：七言绝句

人行沌口三程路，蝉作阳关第四声。待到日夕蝉歇处，无端促织替渠鸣。
闻觉际被风寄頔老
作者：郑清之
朝代：宋
体裁：七言绝句

古德把茅惟盖头，飓风飘屋等虚舟。矮窗犹有蒲团滑，也胜床前衮雪毬。
除夜求屠苏
作者：郑清之
朝代：宋

椒盘为计定春前，客裏那知岁籥迁。
行路间关穿履雪，薄官羞涩看囊钱。
媿无黄帝屠苏酒，试谒渊明种秫田。
令尹可人应拍手，从教满意作新年。
除夜求屠苏
作者：郑清之
朝代：宋

椒盘为计定春前，客里那知岁籥迁。行路间关穿履雪，薄官羞涩看囊钱。愧无黄帝屠苏酒，试谒渊明种秫田。令尹可人应拍手，从教满意作新年。
雨中即事简二友
作者：郑清之
朝代：宋

怒蛙频作灌夫骂，老鹳唯闻庄舄吟。麦熟只应呼快活，林间欠此一声禽。举头但觉云头闇，移脚何曾雨脚乾。衣裌未便时衣褐，薄寒浑作晚秋看。鸠能唤雨复呼晴，日日长从屋角鸣。晴雨不应关汝事，强饶唇舌效君卿。五月炎天正及时，轻丝扇子未曾持。殷勤寄语班姬道，只恐秋深却要伊。箨龙厌俗托孙儿，隔砌相过人不知。借宅敲门太多事，胡床竟日对漪漪。莺声求友乱缫车，兀坐翻思二客佳。乞得晚晴红照水，南坡东畔月侵阶。
雨中即事简二友·其一
作者：郑清之
朝代：宋

怒蛙频作灌夫駡，老鹳唯闻庄舄吟。
麦熟只应呼快活，林间欠此一声禽。
雨中即事简二友·其一
作者：郑清之
朝代：宋

怒蛙频作灌夫骂，老鹳唯闻庄舄吟。麦熟只应呼快活，林间欠此一声禽。
雨中即事简二友·其三
作者：郑清之
朝代：宋

鸠能唤雨复呼晴，日日长从屋角鸣。晴雨不应关汝事，强饶唇舌效君卿。
雨中即事简二友·其三
作者：郑清之
朝代：宋

鸠能唤雨復呼晴，日日长从屋角鸣。
晴雨不应关汝事，强饶唇舌效君卿。
雨中即事简二友·其二
作者：郑清之
朝代：宋

举头但觉云头闇，移脚何曾雨脚乾。衣裌未便时衣褐，薄寒浑作晚秋看。
雨中即事简二友·其二
作者：郑清之
朝代：宋

举头但觉云头闇，移脚何曾雨脚干。
衣夹未便时衣褐，薄寒浑作晚秋看。
雨中即事简二友·其五
作者：郑清之
朝代：宋

箨龙厌俗托孙儿，隔砌相过人不知。借宅敲门太多事，胡床竟日对漪漪。
雨中即事简二友·其五
作者：郑清之
朝代：宋

箨龙厌俗託孙儿，隔砌相过人不知。
借宅敲门太多事，胡床竟日对漪漪。
雨中即事简二友·其六
作者：郑清之
朝代：宋

莺声求友乱缫车，兀坐翻思二客佳。乞得晚晴红照水，南坡东畔月侵阶。
雨中即事简二友·其六
作者：郑清之
朝代：宋

鶑声求友乱缫车，兀坐翻思二客佳。
乞得晚晴红照水，南坡东畔月侵阶。
雨中即事简二友·其四
作者：郑清之
朝代：宋
体裁：七言绝句

五月炎天正及时，轻丝扇子未曾持。殷勤寄语班姬道，只恐秋深却要伊。
雨后闲坐偶成
作者：郑清之
朝代：宋

秋霖得晚晴，景色似郊坰。山向闲中碧，云从阙处青。檐牙抽宿溜，木杪挂疏星。一枕便高卧，清风入暑棂。
雨后闲坐偶成
作者：郑清之
朝代：宋

秋霖得晚晴，景色似郊垧。
山向闲中碧，云从阙处青。
檐牙抽宿溜，木杪挂疎星。
一枕便高卧，清风入暑棂。
雪窗董寺丞将指平谳安晚来访因举似偃溪为下一则语
作者：郑清之
朝代：宋

佛法方当恶剧时，偃溪笑裏袖钳锤。
不教管领千云衲，打彻头关更问谁。
雪窗董寺丞将指平谳安晚来访因举似偃溪为下一则语
作者：郑清之
朝代：宋

佛法方当恶剧时，偃溪笑里袖钳锤。不教管领千云衲，打彻头关更问谁。
静乐用元韵为劝学之什再和
作者：郑清之
朝代：宋

士惟食志非食力，于陵奚事亲屦织。
静乐一门自师友，篑进不为子贡息。
元仲季方从太丘，海内人士俱愿识。
案上惟作羽籥声，室中定无鉏箒色。
申旦督课如园蔬，子夜程书过衡石。
举似翁妪笞其儿，教育英才笑安得。
文献超羣王谢家，韦布当磨铁砚墨。
静乐用元韵为劝学之什再和
作者：郑清之
朝代：宋

士惟食志非食力，于陵奚事亲屦织。静乐一门自师友，篑进不为子贡息。元仲季方从太丘，海内人士俱愿识。案上惟作羽籥声，室中定无锄帚色。申旦督课如园蔬，子夜程书过衡石。举似翁妪笞其儿，教育英才笑安得。文献超群王谢家，韦布当磨铁砚墨。
静极
作者：郑清之
朝代：宋
体裁：七言绝句

磨砖岂解成明镜，打坐如何作佛身。静闹头头须认着，暑中冰冻雪中春。
頔上人持瑩萝月五诗见示因走笔和韵聊禦睡魔
作者：郑清之
朝代：宋

萝月禅机莫强猜，如来无去亦无来。霜凝寒绿归松鬓，春染轻红入杏腮。须弥境界含方广，芥子中间见福昌。但使有船堪载月，不应无佛漫留堂。竺乾心法拈花笑，洙泗家风鼓瑟希。一问已应居第二，更询来处落三机。三更日出行千里，百尺竿危到几回。遮莫分身兜率去，听从路滑石头来。病著心华须佛治，老僧眼缬要经遮。勿逢萝月五禅偈，绝胜卢仝七椀茶。
頔上人持瑩萝月五诗见示因走笔和韵聊禦睡魔·其五
作者：郑清之
朝代：宋

病著心华须佛治，老僧眼缬要经遮。勿逢萝月五禅偈，绝胜卢仝七椀茶。
頔上人持莹萝月五诗见示因走笔和韵聊御睡魔·其三
作者：郑清之
朝代：宋

竺干心法拈花笑，洙泗家风鼓瑟希。
一问已应居第二，更询来处落三机。
頔上人持莹萝月五诗见示因走笔和韵聊御睡魔·其五
作者：郑清之
朝代：宋

病着心华须佛治，老僧眼缬要经遮。
勿逢萝月五禅偈，绝胜卢仝七椀茶。
頔上人持莹萝月五诗见示因走笔和韵聊禦睡魔·其一
作者：郑清之
朝代：宋
体裁：七言绝句

萝月禅机莫强猜，如来无去亦无来。霜凝寒绿归松鬓，春染轻红入杏腮。
頔上人持莹萝月五诗见示因走笔和韵聊禦睡魔·其三
作者：郑清之
朝代：宋
体裁：七言绝句

竺乾心法拈花笑，洙泗家风鼓瑟希。一问已应居第二，更询来处落三机。
頔上人持莹萝月五诗见示因走笔和韵聊禦睡魔·其二
作者：郑清之
朝代：宋
体裁：七言绝句

须弥境界含方广，芥子中间见福昌。但使有船堪载月，不应无佛漫留堂。
頔上人持莹萝月五诗见示因走笔和韵聊禦睡魔·其五
作者：郑清之
朝代：宋
体裁：七言绝句

病著心华须佛治，老僧眼缬要经遮。勿逢萝月五禅偈，绝胜卢仝七碗茶。
頔上人持莹萝月五诗见示因走笔和韵聊禦睡魔·其四
作者：郑清之
朝代：宋
体裁：七言绝句

三更日出行千里，百尺竿危到几回。遮莫分身兜率去，听从路滑石头来。
頔上人索春间诗轴以臂疼未能录去姑以偈语展限
作者：郑清之
朝代：宋

转盼湖山忽半年，春莺啼处起秋蝉。诗囊未倒真成债，道眼相看总是禅。壮士不甘弓挂壁，病翁犹有笔如椽。少须定赋茅斋约，恐掉头吟聒夜眠。
頔上人索春间诗轴以臂疼未能录去姑以偈语展限
作者：郑清之
朝代：宋

转盼湖山忽半年，春鶑啼处起秋蝉。
诗囊未倒真成债，道眼相看总是禅。
壮士不甘弓挂壁，病翁犹有笔如椽。
少须定赋茅斋约，恐掉头吟聒夜眠。
题东山上方
作者：郑清之
朝代：宋

谢公雅志在东山，一入黄扉不复还。公去我来山属我，为公偿却半生閒。
题东山上方
作者：郑清之
朝代：宋

谢公雅志在东山，一入黄扉不復还。
公去我来山属我，为公偿却半生閒。
题偃溪闻长老尧民击壤图
作者：郑清之
朝代：宋
体裁：七言绝句

炊烟万井着僧居，人在康衢画不如。寄语偃溪崖淡墨，图中添我一柴车。
题雪窦千丈岩
作者：郑清之
朝代：宋

并海危峰驾六灶，招提深处绿周遭。
樛松直上睡龙起，怒瀑飞来风虎啤。
坐向亭空云作伴，待看身与月争高。
山灵意我酬清赏，为酌冰泉读楚骚。
题雪窦千丈岩
作者：郑清之
朝代：宋
体裁：七言律诗

并海危峰驾六鳌，招提深处绿周遭。樛松直上睡龙起，怒瀑飞来风虎嗥。坐向亭空云作伴，待看身与月争高。山灵意我酬清赏，为酌冰泉读楚骚。
题雪窦千丈岩
作者：郑清之
朝代：宋

并海危峰驾六鳌，招提深处绿周遭。樛松直上睡龙起，怒瀑飞来风虎嘷。坐向亭空云作伴，待看身与月争高。山灵意我酬清赏，为酌冰泉读楚骚。
题雪窦山妙高峰
作者：郑清之
朝代：宋
体裁：七言律诗

陆地芳洲拥翠翘，巨灵穿石滚云涛。抟空苍凤欲飞舞，奔海玉龙争怒号。万象横陈坤轴富，一亭平挹月轮高。独醒未觉孤清景，笑酌寒泉读楚骚。
食后闲步
作者：郑清之
朝代：宋

乞得闲身入钓台，柳眉舒尽见桃腮。山中历日花开落，物外交朋鹤去来。更展书窗延竹影，剩翻隙地长梅栽。春寒无赖欺霜履，健倒应愁破绿苔。
食后闲步
作者：郑清之
朝代：宋

乞得闲身入钓台，柳眉舒尽见桃腮。
山中历日花开落，物外交朋鹤去来。
更展书窗延竹影，剩翻隙地长梅栽。
春寒无頼欺霜履，健倒应愁破绿苔。
食蛤戏成
作者：郑清之
朝代：宋

满壳濡潮汐，因沙产海漘。文身吴太伯，缄口鲁铜人。雀化宜分隽，蛙烹肯拟伦。试呈饕赋手，半熟酒含津。
食蛤戏成
作者：郑清之
朝代：宋

满殻濡潮汐，因沙产海滣。
文身吴太伯，缄口鲁铜人。
雀化宜分隽，蛙烹肯拟伦。
试呈饕赋手，半熟酒含津。
食豆荚
作者：郑清之
朝代：宋
体裁：七言绝句

西风摵摵草虫鸣，万荚丛中诧瑞蓂。煮啖快输儿女吻，燃萁不忍尚堆青。
香山猫食粥
作者：郑清之
朝代：宋

梵宫新遣两狸奴，晨粥饥餐食肉如。料是伊蒲三昧熟，未知绕膝诉无鱼。
香山猫食粥
作者：郑清之
朝代：宋

梵宫新遣两貍奴，晨粥饥餐食肉如。
料是伊蒲三昧熟，未知绕膝诉无鱼。
香山老惠两猫
作者：郑清之
朝代：宋

杀活禅机本自由，顺行逆用总先筹。伽梨亲抱狸奴送，管是南泉是赵州。
香山老惠两猫
作者：郑清之
朝代：宋

杀活禅机本自由，顺行逆用总先筹。
伽梨亲抱貍奴送，管是南泉是赵州。
默坐偶成
作者：郑清之
朝代：宋

洹河见水老如新，此见云何别妄真。心本佛心须作佛，境皆尘境莫随尘。空中花果浮生眼，梦里悲欢现在身。万事卢胡吃茶去，不知谁主更谁宾。底须莫莫更休休，老去浮湛一敝舟。病恼幻躯天恶剧，醉寻熟睡我先筹。眼前勤惰书开阖，窗下阴晴雨散收。假使庄生梦为蝶，也应贷粟监河侯。睡魔勾引鹤投林，书债中抛笔似瘖。尚有乌髭赢白发，拟寻朱汞养黄金。寸机解起千疆亩，一息能藏万古今。尘世何人是知己，推窗明月正当心。
默坐偶成·其一
作者：郑清之
朝代：宋

洹河见水老如新，此见云何别妄真。
心本佛心须作佛，境皆尘境莫随尘。
空中花果浮生眼，梦裏悲欢现在身。
万事卢胡吃茶去，不知谁主更谁宾。
默坐偶成·其一
作者：郑清之
朝代：宋

洹河见水老如新，此见云何别妄真。心本佛心须作佛，境皆尘境莫随尘。空中花果浮生眼，梦里悲欢现在身。万事卢胡吃茶去，不知谁主更谁宾。
默坐偶成·其三
作者：郑清之
朝代：宋

睡魔勾引鹤投林，书债中抛笔似瘖。尚有乌髭赢白发，拟寻朱汞养黄金。寸机解起千疆亩，一息能藏万古今。尘世何人是知己，推窗明月正当心。
默坐偶成·其三
作者：郑清之
朝代：宋

睡魔勾引鹤投林，书债中抛笔似瘖。
尚有乌髭赢白髮，拟寻朱汞养黄金。
寸机解起千疆亩，一息能藏万古今。
尘世何人是知己，推窗明月正当心。
默坐偶成·其二
作者：郑清之
朝代：宋
体裁：七言律诗

底须莫莫更休休，老去浮湛一敝舟。病恼幻躯天恶剧，醉寻熟睡我先筹。眼前勤惰书开阖，窗下阴晴雨散收。假使庄生梦为蝶，也应贷粟监河侯。
偈颂三首
作者：郑滋
朝代：宋

大厦将颠仆，一木安能支。
唐室既颓啮，有才何所施。
表圣隐王官，出处适其宜。
藩镇方跋扈，拥兵相雄雌。
尾大不可掉，纲纪日凌夷。
虽云务姑息，要求无定期。
当此谁为援，欲进速祸基。
优游向泉石，琴酒聊自恣。
休休復莫莫，终永忘所规。
着史以见志，迂阔从人嗤。
风驭去不返，幽谷空遗祠。
名与前峰高，挺挺为表仪。
洁与飞瀑幷，浊流应忸怩。
方今重完节，褒封来非迟。
发扬在守土，抗章无媿辞。
庶几慰精爽，光辉于盛时。
偈颂三首
作者：郑滋
朝代：宋

大厦将颠仆，一木安能支。唐室既颓齧，有才何所施。表圣隐王官，出处适其宜。藩镇方跋扈，拥兵相雄雌。尾大不可掉，纲纪日凌夷。虽云务姑息，要求无定期。当此谁为援，欲进速祸基。优游向泉石，琴酒聊自恣。休休复莫莫，终永忘所规。著史以见志，迂阔从人嗤。风驭去不返，幽谷空遗祠。名与前峰高，挺挺为表仪。洁与飞瀑并，浊流应忸怩。方今重完节，褒封来非迟。发扬在守土，抗章无愧辞。庶几慰精爽，光辉于盛时。
丹崖
作者：郑瀛
朝代：宋
体裁：古风

丹崖之山丹气浮，葛洪老仙居上头。丹成一去几千载，至今猿鹤生清愁。丹井有泉石有拇，流芳直与天地久。我来问山山不知，坐费山僧一杯酒。
伏虎崖
作者：郑瀛
朝代：宋

西崖有虎凭其威，凛然百兽不敢窥。众山压倒势莫敌，磅礴万古谁能驱。乡人好利不知计，剪毛伐骨何太厉。安知此虎不汝欺，长作吾家一屏蔽。
伏虎崖
作者：郑瀛
朝代：宋

西崖有虎凭其威，凛然百兽不敢窥。
众山压倒势莫敌，磅礴万古谁能驱。
乡人好利不知计，翦毛伐骨何太厉。
安知此虎不汝欺，长作吾家一屏蔽。
南野暮镕
作者：郑瀛
朝代：宋

村南野老亦多伎，两鬓髼松状如鬼。
嬴颠秦蹶了不闻，一心只向红炉裏。
风鞴在手金在镕，等閒变化天无工。
日暮欢呼走妻子，买鱼沽酒歌春风。
南野暮镕
作者：郑瀛
朝代：宋

村南野老亦多伎，两鬓髼松状如鬼。嬴颠秦蹶了不闻，一心只向红炉里。风鞴在手金在镕，等閒变化天无工。日暮欢呼走妻子，买鱼沽酒歌春风。
四泽晓罾
作者：郑瀛
朝代：宋

泽水回环六七里，中流拥出一廛市。桃花吹浪鳜鱼肥，红蓼翻风蟹螯美。渔郎业渔相忌猜，欲晓未晓江上来。举罾交错不知倦，欸乃又入云涛堆。
四泽晓罾
作者：郑瀛
朝代：宋

泽水迴环六七里，中流拥出一廛市。
桃花吹浪鳜鱼肥，红蓼翻风蟹螯美。
渔郎业渔相忌猜，欲晓未晓江上来。
举罾交错不知倦，欵乃又入云涛堆。
官塘竞渡
作者：郑瀛
朝代：宋
体裁：古风

长江百里浓于醅，天风吹作云涛堆。吾乡好事重佳节，龙舟两两争喧豗。今人不识灵均意，祇作龙舟多竞渡。汨罗旧事付苍烟，空有遗歌写哀些。
葛井涵秋
作者：郑瀛
朝代：宋
体裁：古风

吾乡葛氏真好奇，凿开石井山之湄。寒波清冽不受暑，主人爱取沁诗脾。百年兴废事非昔，莓苔剥落土花碧。我来拂拭已忘言，落叶西风秋析析。
赠张俞秀才游金华山
作者：郑炎
朝代：宋

凌晨别我将何适，鹤态飘然振霜翮。指点金华欲去游，骑驴直造烟霞宅。一片岚光凝不飞，数里松阴翠如滴。背腊山寒雪未消，迎春地暖花争拆。水潺潺兮风索索，帘卷虚堂正岑寂。高歌应有鬼神听，状物潜驱鸿化力。繄我浮生系郡符，安得乘闲访灵迹。吟成一首送君诗，倩僧勒上岩边石。
赠张俞秀才游金华山
作者：郑炎
朝代：宋

凌晨别我将何适，鹤态飘然振霜翮。
指点金华欲去游，骑驴直造烟霞宅。
一片岚光凝不飞，数里松阴翠如滴。
背腊山寒雪未消，迎春地暖花争拆。
水潺潺兮风索索，帘卷虚堂正岑寂。
高歌应有鬼神听，状物潜驱鸿化力。
繄我浮生繫郡符，安得乘闲访灵迹。
吟成一首送君诗，倩僧勒上岩边石。
题阎立本十八学士图
作者：郑炳
朝代：宋

阎公十八学士图，当时妙笔分锱铢。惜哉名姓不题别，但可以意推形模。十二匹马一匹驴，五士无马应直庐。五鞍施狨乃禁从，长孙房杜王魏徒。一人醉起小史扶，一人欠伸若挽弧。一人观鹅凭栏立，一人运笔无乃虞。树下乐工鸣瑟竽，八士环列按四隅。笑谈散漫若饮彻，盘盂杯勺一物无。坐中题笔清而癯，似是率更閒论书。其中一著道士服，又一道士倚枯株。三人傍树各相语，一人系带行徐徐。后有一人丰而胡，独吟芭蕉立踟蹰。一时登瀛客若是，贞观治效真不诬。书林我曾昔曳裾，三局腕脱几百儒。雄文大笔亦何有，餐钱但日靡公厨。邦家治乱一无补，正论出口遭非辜。时危玉石一焚扫，览画思古为嗟吁。
一萼红
作者：郑熏初
朝代：宋
体裁：词

忆燕台。正倚帘吹絮，小立望郎来。擪管调丝，涂妆绾髻，密意曾托蜂媒。空恁误、湔裙暗约，最无奈、好梦易惊回。想见而今，浅颦双翠，沁破妆梅。沈带悄然宽尽，恨年时行处，红糁苍苔。前事重寻，幽欢难偶，钿合空委鸾钗。这一点、相思清泪，做心下、烦恼几时灰。数叠蛮笺怨歌，忍对花裁。
一萼红
作者：郑熏初
朝代：宋

忆燕台。正倚帘吹絮，小立望郎来。擫管调丝，涂妆绾髻，密意曾蜂媒。空恁误、湔裙暗约，最无奈、好梦易惊回。想见而今，浅颦双翠，沁破妆梅。
沈带悄然宽尽，恨年时行处，红糁苍苔。前事重寻，幽欢难偶，钿合空委鸾钗。这一点、相思清泪，做心下、烦恼几时灰。数叠蛮笋怨歌，忍对花裁。
一萼红·忆燕台
作者：郑熏初
朝代：宋
体裁：词

忆燕台。
正倚帘吹絮，小立望郎来。
擫管调丝，涂妆绾髻，密意曾托蜂媒。
空恁误、湔裙暗约，最无奈、好梦易惊回。
想见而今，浅颦双翠，沁破妆梅。
沈带悄然宽尽，恨年时行处，红糁苍苔。
前事重寻，幽欢难偶，钿合空委鸾钗。
这一点、相思清泪，做心下、烦恼几时灰。
数叠蛮笺怨歌，忍对花裁。
乌夜啼（题月海星天观，即宋武所居故地）
作者：郑熏初
朝代：宋
体裁：词

春江一望微茫。辨桅樯。无限青青麦里、菜花黄。今古恨，登临泪，几斜阳。不是寄奴住处、也凄凉。
八六子
作者：郑熏初
朝代：宋

忆南洲。绀波萦绕，垂杨柳拂朱楼。念十载风流梦觉，满身花影人扶，旧曾暗游。无言空怆离忧。醉袖裛将红泪，吟笺写许清愁。试与问、杨琼解怜郎否，也应还是，旧家声价，而今艳质不来眼底，柔情终在心头。黯凝眸。黄昏月沈半钩。
八六子
作者：郑熏初
朝代：宋

忆南洲。绀波萦绕，垂杨翠拂朱楼。念十载风流梦觉，满身花影人扶，旧曾暗游。无言空怆离忧。醉袖裛将红泪，吟笺写许清愁。试与问、杨琼解怜郎否，也应还是，旧家声价，而今艳质不来眼底，柔情终在心头。黯凝眸。黄昏月沈半钩。
八六子·忆南洲
作者：郑熏初
朝代：宋
体裁：词

忆南洲。
绀波萦绕，垂杨翠拂朱楼。
念十载风流梦觉，满身花影人扶，旧曾暗游。
无言空怆离忧。
醉袖裛将红泪，吟笺写许清愁。
试与问、杨琼解怜郎否，也应还是，旧家身价，而今艳质不来眼底，柔情终在心头。
黯凝眸。
黄昏月沈半钩。
氐州第一·开遍来禽
作者：郑熏初
朝代：宋
体裁：词

开遍来禽，春事过也，江南倦客心苦。料理花愁，销磨酒病，还是年时意绪。寒浅香轻，早一霎、朝来微雨。柳曲闻莺，河桥信马，旋题新句。漫道而今无贺铸。尽肠断、满帘飞絮。说似风流，除非小杜，妙绝夸能赋。黯相逢，俱有恨，空流落、江山好处。猛拍阑干，诉天知、声声杜宇。
句
作者：郑爚
朝代：宋

月似故人能赴约，鹭如小友可忘年。
咏王子安应试新亭二诗
作者：郑猷
朝代：宋

一簪华发一床书，尽日新亭适意无。莫道长安天样远，长安自不厌江湖。前年谏猎出长杨，乞得新亭作醉乡。好把青衫送酒媪，从教人识御炉香。
咏王子安应试新亭二诗·其一
作者：郑猷
朝代：宋

一簪华发一床书，尽日新亭适意无。莫道长安天样远，长安自不厌江湖。
咏王子安应试新亭二诗·其一
作者：郑猷
朝代：宋

一簪华髪一床书，尽日新亭适意无。
莫道长安天样远，长安自不厌江湖。
咏王子安应试新亭二诗·其二
作者：郑猷
朝代：宋
体裁：七言绝句

前年谏猎出长杨，乞得新亭作醉乡。好把青衫送酒媪，从教人识御炉香。
丹竈
作者：郑玠
朝代：宋

灵迹曾传葛稚川，至今丹竈尚依然。
谁云碧海三山岛，别是朱明一洞天。
龙出玉京成往事，鹤来华表是何年。
尘埃勿叹空回首，到得仙山亦有缘。
潮阳东山
作者：郑玠
朝代：宋

暮天凉雨急霏霏，十二巫峰高復低。
醉魂不受风飘断，只恐行云自湿衣。
观源洞
作者：郑玠
朝代：宋

麻姑峰头黄鹤归，稚川竈上丹霞栖。
寒猿啸木山月白，正是仙人朝斗时。
壶天景象何灵杳，松门石径茸芳草。
落花满院香沈沈，缘似刘郎应解到。
碧溪数声连暮钟，梦回已觉松窗晓。
过城南梅庵追忆湖守宋使君叔晦
作者：郑玠
朝代：宋
体裁：七言律诗

重过梅庵不记春，花残树老绿阴成。开元宰相肠应断，楚国骚人魄尚清。古屋参差疏影动，水池深浅宿枝横。主人祗在云深处，弄月吟风取次行。
句
作者：郑琡
朝代：宋

别有丹青图不得，数声渔笛月明中。
杜鹃
作者：郑瑴
朝代：宋
体裁：七言绝句

杜鹃飞飞无定栖，寄巢生子百鸟依。园林花老昼夜啼，安得百鸟挟以归。
句
作者：郑瓒
朝代：宋

一水玻璃似苕霅，群山俎豆胜方壶。
早梅
作者：郑硕
朝代：宋
体裁：七言绝句

纷纷蜂蝶莫教知，竹外疏花一两枝。待得枝头春烂熳，便如诗到晚唐时。
赠仙居宰陈述古
作者：郑穆
朝代：宋

我爱仙居宰，隆时起四方。青衿游户闼，逢掖在轩堂。自昔风蛮貊，于今邑校庠。贺衙闻劝学，耆耋涕彷徨。我爱仙居宰，浑浑政不拘。纵民如野鹿，任道若荒芜。访境土皆辟，订风恶亦无。平生志严整，伺隙莫操弧。我爱仙居宰，岩岩气宇宽。百筳微出响，万楫一生澜。邑小天为寿，民愚地与安。经年不相见，已见欲跻难。我爱仙居宰，接人推至诚。一官厓岸绝，百志惠慈生。
赠仙居宰陈述古·其一
作者：郑穆
朝代：宋
体裁：古风

我爱仙居宰，隆时起四方。青衿游户闼，逢掖在轩堂。自昔风蛮貊，于今邑校庠。贺衙闻劝学，耆耋涕彷徨。
赠仙居宰陈述古·其三
作者：郑穆
朝代：宋
体裁：古风

我爱仙居宰，岩岩气宇宽。百筳微出响，万楫一生澜。邑小天为寿，民愚地与安。经年不相见，已见欲跻难。
赠仙居宰陈述古·其二
作者：郑穆
朝代：宋

我爱仙居宰，浑浑政不拘。纵民如野鹿，任道若荒芜。访境土皆辟，订风恶亦无。平生志严整，伺隙莫操弧。
赠仙居宰陈述古·其二
作者：郑穆
朝代：宋

我爱仙居宰，浑浑政不拘。
纵民如野鹿，任道若荒芜。
访境土皆闢，订风恶亦无。
平生志严整，伺隙莫操弧。
赠仙居宰陈述古·其四
作者：郑穆
朝代：宋
体裁：古风

我爱仙居宰，接人推至诚。一官厓岸绝，百志惠慈生。
送程给事知越州
作者：郑穆
朝代：宋

菟符优寄宠清贤，邸吏相惊印绂鲜。方面几称良太守，名区今作小神仙。夏王古穴幽藏怪，贺监明湖冷浸天。为语钱塘二千石，诗筒频发渡江船。
送程给事知越州
作者：郑穆
朝代：宋

菟符优寄宠清贤，邸吏相惊印绂鲜。
方面几称良太守，名区今作小神仙。
夏王古穴幽藏怪，贺监明湖冷浸天。
为语钱塘二千石，诗筩频发渡江船。
句
作者：郑立
朝代：宋

南昌别墅湖光阔。
木兰溪书堂
作者：郑耕老
朝代：宋
体裁：五言律诗

郑子藏书处，柴门碧树湾。开怀溪一曲，养拙屋三间。月色斜侵竹，鸟声迥隔山。辋川多胜趣，何似此潺湲。
游城山国清塘
作者：郑耕老
朝代：宋
体裁：七言绝句

涌金门外尽菰蒲，四月行人客上都。六月国清塘上望，依稀身更在西湖。
刘阮洞
作者：郑至道
朝代：宋
体裁：七言律诗

采药归来世代赊，洞门方此扫烟霞。碧潭清泚弄明月，翠巘高低飘落花。芳草已迷当日路，白云空想旧人家。自惭不是浮觞侣，谩向山前醉帽斜。
句
作者：郑至道
朝代：宋

近村得雨远村同，上圳流波下圳通。
琼花
作者：郑良嗣
朝代：宋
体裁：七言律诗

玉立祠庭久不衰，俄经剪伐重能栽。端知妙护有神力，更喜当时歼厥魁。种不他传焉得子，年将丰稔辄多开。天生异物初无伴，只许翻阶近侍来。
磊石
作者：郑良臣
朝代：宋

轩辕奏乐洞庭滨，乐罢齐呼万岁声。留得伶伦钟一个，山僧日夜祝皇明。
磊石
作者：郑良臣
朝代：宋

轩辕奏乐洞庭滨，乐罢齐呼万岁声。
留得伶伦钟一箇，山僧日夜祝皇明。
芙蓉峰
作者：郑芝秀
朝代：宋
体裁：七言绝句

芙蓉秀插最高峰，上有仙台近碧空。不惮攀萝登绝顶，俯看尘世一樊笼。
早春汪若水宋寿谷见过
作者：郑芬
朝代：宋

云起松洋路，吾庐蹴水开。故人嫌俗缚，双骑出城来。春昼散微雨，邻家多早梅。弹琴徵古调，何处可登台。
早春汪若水宋寿谷见过
作者：郑芬
朝代：宋

云起松洋路，吾庐蹴水开。
故人嫌俗缚，双骑出城来。
春昼散微雨，隣家多早梅。
弹琴征古调，何处可登台。
纪梦
作者：郑若冲
朝代：宋

包括乾坤一环堵，拍手千门辉藻黼。编茅何事傍云根，川观岩居天固予。忆昔卧病岁壬午，梦行涧石憩衡宇。常充达庵表其门，大楷金书爰仰睹。吉符应已分行藏，二纪唐捐惜无补。我生六年哀怙恃，三殇相继泣同乳。只影危踪巢在幕，孽子孤臣气如缕。千金不忍坐垂堂，十稔讵能酬鞠抚。六张五角具孤虚，万死一生逃险阻。矛头淅米剑头炊，耕常得晴刈常雨。菲末葑根有荆棘，鼠牙雀舌皆强禦。意行足下起关山，夕计朝谋成龃龉。先时败事后失机，啭喉触讳默招侮。贫来富往见交情，行信言忠贻罪罟。一本难令亲者亲，四海何由兄弟普。数奇尝愧李将军，五穷未嗟韩吏部。人生美恶半乘除，我常一味无甘苦。五十知非计已迟，见机而作今犹愈。结庐兹境了前缘，端居漫作溪山主。列壑攒峰无耸峭，叠颖飞柯不瞋拒。一室凝尘号全拙，茶铛酒壶编简聚。草亭临流倚梦溪，观罢鱼游呼鹤舞。地饶松竹秀而腴，林生兰蕙香频吐。泉清洗耳何妨枕，晴轩炙背还堪俯。采药寻梅度岭去，空翠霏烟迎步武。乘坚策肥彼何人，藜杖枝筇自撑拄。人家灯火照篱落，山头月色窥松户。随云归逐度溪风，自喜此身轻一羽。意安不厌饭藜蔬，睡美那能候钟鼓。少壮颜从镜里非，利名心向尊前腐。长因横逆反忠仁，讵向艰深探城府。事变起灭真浮沤，身世行藏俱逆旅。玉堂茅舍一蘧庐，鴳起鹏抟各飞举。蛮触战争两蜗角，鸡虫得失了无补。兴废纷纷汗马牛，贤愚泯泯埋尘土。长啸勿碍天地郛，游思还从竹素圃。要知岁晏日斜时，此心只与虚空侣。一觞一咏姑自娱，断不伤今更思古。力命悠悠讵足论，漫述平生记轩庑。
纪梦
作者：郑若冲
朝代：宋

包括干坤一环堵，拍手千门辉藻黼。
编茅何事傍云根，川观岩居天固予。
忆昔卧病岁壬午，梦行涧石憩衡宇。
常充达庵表其门，大楷金书爰仰覩。
吉符应已分行藏，二纪唐捐惜无补。
我生六年哀怙恃，三殇相继泣同乳。
隻影危踪巢在幕，孽子孤臣气如缕。
千金不忍坐垂堂，十稔讵能酬鞠抚。
六张五角具孤虚，万死一生逃险阻。
矛头淅米剑头炊，耕常得晴刈常雨。
菲末葑根有荆棘，鼠牙雀舌皆强御。
意行足下起关山，夕计朝谋成龃龉。
先时败事后失机，啭喉触讳默招侮。
贫来富往见交情，行信言忠贻罪罟。
一本难令亲者亲，四海何由兄弟普。
数奇尝愧李将军，五穷未嗟韩吏部。
人生美恶半乘除，我常一味无甘苦。
五十知非计已迟，见机而作今犹愈。
结庐兹境了前缘，端居漫作溪山主。
列壑攒峯无耸峭，迭颖飞柯不瞋拒。
一室凝尘号全拙，茶铛酒壶编简聚。
草亭临流倚梦溪，观罢鱼游呼鹤舞。
地饶松竹秀而腴，林生兰蕙香频吐。
泉清洗耳何妨枕，晴轩炙背还堪俯。
采药寻梅度岭去，空翠霏烟迎步武。
乘坚策肥彼何人，藜杖枝筇自撑拄。
人家灯火照篱落，山头月色窥松户。
随云归逐度溪风，自喜此身轻一羽。
意安不厌饭藜蔬，睡美那能候钟鼓。
少壮颜从镜裏非，利名心向尊前腐。
长因横逆反忠仁，讵向艰深探城府。
事变起灭真浮沤，身世行藏俱逆旅。
玉堂茅舍一蘧庐，鷃起鹏抟各飞举。
蛮触战争两蜗角，鸡虫得失了无补。
兴废纷纷汗马牛，贤愚泯泯埋尘土。
长啸勿碍天地郛，游思还从竹素圃。
要知岁晏日斜时，此心只与虚空侣。
一觞一咏姑自娱，断不伤今更思古。
力命悠悠讵足论，漫述平生记轩庑。
和潘良贵题明州三江亭韵
作者：郑若谷
朝代：宋

望远登高万象侵，元戎端不为花寻。
未夸驾鹤蓬山路，应壮斩鲸辽海心。
小艇鲈肥盘脍玉，危栏客醉椀挥金。
中流击楫雄图远，回笑三闾泽畔吟。
和潘良贵题明州三江亭韵
作者：郑若谷
朝代：宋

望远登高万象侵，元戎端不为花寻。未誇驾鹤蓬山路，应壮斩鲸辽海心。小艇鲈肥盘脍玉，危栏客醉椀挥金。中流击楫雄图远，回笑三闾泽畔吟。
和潘良贵题明州三江亭韵
作者：郑若谷
朝代：宋
体裁：七言律诗

望远登高万象侵，元戎端不为花寻。未誇驾鹤蓬山路，应壮斩鲸辽海心。小艇鲈肥盘脍玉，危栏客醉碗挥金。中流击楫雄图远，回笑三闾泽畔吟。
湘江秋夕
作者：郑茜
朝代：宋

岳麓长云合，湘江暮霭收。鸿鸣沙渚夜，叶脱洞庭秋。霜竹千丛密，风弦一曲愁。独醒人不见，西岸水悠悠。
睡觉
作者：郑茜
朝代：宋

玉炉香断瑞烟微，小院阴岑夹幕垂。一枕清风人寂后，半窗明月酒醒时。漆园蝴蝶难成梦，巫峡行云想有期。欲曙凄凉精气爽，漏残灯烬画屏攲。
早春山行
作者：郑莼
朝代：宋

山舍雨余好，溪深万竹齐。
客同春日出，鸟向谷风啼。
澹泊云无着，崎岖路欲迷。
由来能力疾，归踏夕阳低。
早春山行
作者：郑莼
朝代：宋

山舍雨馀好，溪深万竹齐。客同春日出，鸟向谷风啼。澹泊云无着，崎岖路欲迷。由来能力疾，归踏夕阳低。
湘江秋夕
作者：郑蒨
朝代：宋

岳麓长云合，湘江暮霭收。
鸿鸣沙渚夜，叶脱洞庭秋。
霜竹千业密，风弦一曲愁。
独醒人不见，西岸水悠悠。
睡觉
作者：郑蒨
朝代：宋

玉炉香断瑞烟微，小院阴岑夹幕垂。
一枕清风人寂后，半窗明月酒醒时。
漆园蝴蜨难成梦，巫峡行云想有期。
欲曙凄凉精气爽，漏残灯烬画屏欹。
过周静轩别墅
作者：郑蔼
朝代：宋

残雪犹在屋，园林已半春。客情盈一舫，幽事杂诸邻。地有忘忧草，池无赪尾鳞。公荣殊自胜，樽酒肯同人。
过周静轩别墅
作者：郑蔼
朝代：宋

残雪犹在屋，园林已半春。
客情盈一舫，幽事杂诸邻。
地有忘忧草，池无頳尾鳞。
公荣殊自胜，樽酒肯同人。
题玉岩次韵
作者：郑蕴
朝代：宋

乱山环绕疑无路，却望人家岭上村。古寺性耽泉石趣，孤城不见水烟昏。早行携杖雪初起，夜诵挑灯景尚暄。遥问隐居何处是，满岩松竹至今存。世路从来疏散甚，江山好处且归休。饭馀正好远寻景，棋罢何妨閒倚楼。岭外梅疏初破腊，岩前松老不知秋。晚风落日催归兴，更约闲时取次游。
题玉岩次韵·其一
作者：郑蕴
朝代：宋

乱山环绕疑无路，却望人家岭上村。古寺性耽泉石趣，孤城不见水烟昏。早行携杖雪初起，夜诵挑灯景尚暄。遥问隐居何处是，满岩松竹至今存。
题玉岩次韵·其二
作者：郑蕴
朝代：宋

世路从来疏散甚，江山好处且归休。饭馀正好远寻景，棋罢何妨閒倚楼。岭外梅疏初破腊，岩前松老不知秋。晚风落日催归兴，更约闲时取次游。
题玉岩次韵·其一
作者：郑藴
朝代：宋

乱山环绕疑无路，却望人家岭上村。
古寺性躭泉石趣，孤城不见水烟昏。
早行携杖雪初起，夜诵挑灯景尚暄。
遥问隠居何处是，满岩松竹至今存。
题玉岩次韵·其二
作者：郑藴
朝代：宋

世路从来疏散甚，江山好处且归休。
饭余正好远寻景，棋罢何妨閒倚楼。
岭外梅疏初破腊，岩前松老不知秋。
晚风落日催归兴，更约闲时取次游。
一经堂
作者：郑裕
朝代：宋

莆之甲姓，实维大方。
紫囊锦帐，阀阅膏粱。
有子盈之，乃其最良。
心志乎道，视之如忘。
博究六艺，并包五常。
东家尼父，北窗羲皇。
日相讨论，兼收并藏。
五经在笥，一经名堂。
谦以自牧，虽晦而光。
实浮于名，虽抑而扬。
伊昔孟氏，排墨与杨。
斯文羽翼，吾道栋梁。
岂特诗书，独称其长。
诸儒之说，于孟何伤。
吾子命名，既择而详。
通而贯之，辉涵汪茫。
剖破藩篱，无门无旁。
默契韶頀，能宫能商。
正蒙析滞，起废鍼肓。
以一知万，名实孔彰。
人知同好，絺句绘章。
玄酒太羹，子独先尝。
经术之门，骥骋康庄。
典谟之文，凤鸣朝阳。
学报天子，业缵星郎。
以经名家，非子谁当。
一经堂
作者：郑裕
朝代：宋

莆之甲姓，实维大方。紫囊锦帐，阀阅膏粱。有子盈之，乃其最良。心志乎道，视之如忘。博究六艺，并包五常。东家尼父，北窗羲皇。日相讨论，兼收并藏。五经在笥，一经名堂。谦以自牧，虽晦而光。实浮于名，虽抑而扬。伊昔孟氏，排墨与杨。斯文羽翼，吾道栋梁。岂特诗书，独称其长。诸儒之说，于孟何伤。吾子命名，既择而详。通而贯之，辉涵汪茫。剖破藩篱，无门无旁。默契韶頀，能宫能商。正蒙析滞，起废针肓。以一知万，名实孔彰。人知同好，絺句绘章。玄酒太羹，子独先尝。经术之门，骥骋康庄。典谟之文，凤鸣朝阳。学报天子，业缵星郎。以经名家，非子谁当。
念奴娇
作者：郑觉斋
朝代：宋
体裁：词

卷帘酒醒，怕无言、慵理残妆啼粉。
记绾同心双绣带，珠箔青楼花满。
琢玉传情，断金订约，总是愁根本。
谁知薄悻，肯於长处寻短。
旧日掌上芙蓉，新来成刺，变却风流眼。
自信华年风度在，未怕香红春晚。
恩不相酬，怨难重合，往事冰澌泮。
分明诀绝，股钗还我一半。
念奴娇·卷帘酒醒
作者：郑觉斋
朝代：宋
体裁：词

卷帘酒醒，怕无言、慵理残妆啼粉。记绾同心双绣带，珠箔青楼花满。琢玉传情，断金订约，总是愁根本。谁知薄悻，肯于长处寻短。旧日掌上芙蓉，新来成刺，变却风流眼。自信华年风度在，未怕香红春晚。恩不相酬，怨难重合，往事冰澌泮。分明诀绝，股钗还我一半。
扬州慢·琼花
作者：郑觉斋
朝代：宋
体裁：词

弄玉轻盈，飞琼淡泞，袜尘步下迷楼。试新妆才了，炷沈水香毬。记晓剪、春冰驰送，金瓶露湿，缇骑新流。甚天中月色，被风吹梦南州。尊前相见，似羞人、踪迹萍浮。问弄雪飘枝，无双亭上，何日重游。我欲缠腰骑鹤，烟霄远、旧事悠悠。但凭阑无语，烟花三月春愁。
扬州慢·琼花
作者：郑觉齐
朝代：宋
体裁：词

弄玉轻盈，飞琼淡泞，袜尘步下迷楼。试新妆才了，炷沈水香球。记晓剪、春冰驰送，金瓶露湿，缇骑新流。甚天中月色，被风吹梦南州。尊前相见，似羞人、踪迹萍浮。问弄雪飘枝，无双亭上，何日重游。我欲缠腰骑鹤，烟霄远、旧事悠悠。但凭阑无语，烟花三月春愁。
谒金门·秋夜永
作者：郑觉齐
朝代：宋
体裁：词

秋夜永。叶叶梧桐霜冷。皓月窥人深院静。孤鸿窗外影。情是相思深井。恩是相思修绠。别后信音浑不定。银瓶何处引。
池州
作者：郑许
朝代：宋
体裁：五言绝句

嶂没千重雾，江涵万里天。湘潭送波浪，吴楚会风烟。
乘鸾峰
作者：郑访
朝代：宋
体裁：五言律诗

山形鸾羽族，仙子驭翱翔。琪树烟霞冷，蓬壶日月长。来仪当日瑞，览德应时祥。何处得环佩，乘游入岳阳。
过郭传师太尉山居
作者：郑谌
朝代：宋

大固擅雄强，一峰连紫逻。
户牖开上头，可爱不可唾。
前山奔马来，一一窗间过。
无人识故侯，得趣贪高卧。
不受富贵吞，但供香火课。
枪甲久沈埋，立场书真顿挫。
两国正交兵，万民心胆破。
莫惜功业成，更遣声名大。
过郭传师太尉山居
作者：郑谌
朝代：宋

大固擅雄强，一峰连紫逻。户牖开上头，可爱不可唾。前山奔马来，一一窗间过。无人识故侯，得趣贪高卧。不受富贵吞，但供香火课。枪甲久沈埋，诗书真顿挫。两国正交兵，万民心胆破。莫惜功业成，更遣声名大。
为九华王此山赋宁石
作者：郑起
朝代：宋
体裁：七言绝句

我谓此山天作石，石不是石人不识。千年野鹤独见君，石上采芝石上吃。
余杭界早发
作者：郑起
朝代：宋

早发促程期，篮舆带月低。
山中如白昼，斗下渡清溪。
群动霜初落，四邻鸡未啼。
惟闻兵递舖，星急过淮西。
关山月
作者：郑起
朝代：宋
体裁：乐府曲辞

霜下月色白，沙飞月色黄。征人此暴露，未有不辛伤。满野髑髅骨，依山鱼雁行。祁连与瀚海，惨淡更苍茫。
再登南楼
作者：郑起
朝代：宋
体裁：七言律诗

客中重上倚层台，天阔云收八面开。雁带岳阳秋晓过，浪涵巴峡影西来。诸营种柳今何在，老子登楼得几回。自是江山雄壮处，兴亡不必问寒灰。
卜居
作者：郑起
朝代：宋
体裁：七言律诗

久欲谋归力不任，浮云踪迹谩巢林。功名未入屠龙手，贫贱常怀买鹤心。月下开门微雨过，楼头闻笛二更深。世间万事俱陈迹，空倚西风阅古今。
句
作者：郑起
朝代：宋
体裁：句

湘妃雨后来池看，碧玉盘中弄水晶。
君乘黄
作者：郑起
朝代：宋
体裁：古风

君乘黄，臣乘青，二乘先后如流星。君乘黄金漆照镜，臣乘青竹织作棂。道逢相揖失恭敬，君乃伛偻庄其形。世人多认车与笠，交道如此今犹馨。
君乘黄
作者：郑起
朝代：宋

君乘黄，臣乘青，二乘先后如流星。
君乘黄金漆照镜，臣乘青竹织作櫺。
道逢相揖失恭敬，君乃伛偻庄其形。
世人多认车与笠，交道如此今犹馨。
吴江三高祠堂
作者：郑起
朝代：宋
体裁：古风

吾拜三高堂，三高在何许。香炉上苍苔，破屋落大雨。石泐水弹痕，地洞龙潜处。清魂汗漫游，芳名垂万古。
吴江太湖龙王殿
作者：郑起
朝代：宋
体裁：古风

吾谒龙王殿，龙王在何许。太湖三万顷，水族龙为主。离离明月宫，渺渺寒烟渚。天下有旱蝗，吾亦能行雨。
喜静
作者：郑起
朝代：宋
体裁：五言律诗

素来嫌僻静，今渐与相安。师友凋零尽，年时出处难。春风双屐暖，夜雨一灯寒。洙泗曾颜辈，何曾作好官。
天高高
作者：郑起
朝代：宋
体裁：古风

天高高兮色青青，夜沉沉兮星荧荧。不知余命何，所系兮何星。
天高高
作者：郑起
朝代：宋

天高高兮色青青，夜沉沉兮星荧荧。
不知余命何，所繫兮何星。
宿洞霄山中
作者：郑起
朝代：宋
体裁：五言律诗

入山时八月，岚气似深冬。岩洞生风雨，窠巢落桧松。山中九重锁，月下一声钟。警省非人世，今秋得异逢。
宿虎丘
作者：郑起
朝代：宋
体裁：五言律诗

到晚归不去，因而此宿休。云深千古寺，月冷一天秋。崖裂池如束，天虚塔欲浮。最宜初日上，高处看烟收。
寄题杭州广法善堂
作者：郑起
朝代：宋

淘清研朱画屋梁，黄漆柏障连曲房。
日晖月色不须照，了了自可窥毫芒。
夕阴花敛似欲病，飞鸟不惊乌帽郎。
深山穷谷谩幽僻，喜得吴侬是药囊。
寄题梵才大士台州安隠堂
作者：郑起
朝代：宋

巢禽託静林，潜鱼恋深壑。
岂不能自安，翔泳得所乐。
达士远纷华，于兹守冲漠。
堂前鸣松风，堂后馥花药。
好鸟时一呼，澄明望寥廓。
诗兴犹不忘，禅心讵云着。
所以得自然，宁必万缘缚。
未能与之游，怀慕徒有作。
归去好
作者：郑起
朝代：宋
体裁：五言律诗

归去岂不好，平田带浅林。春猿鸣雪涧，晴日上云岑。世久无鸣犊，时当学展禽。吾生今老矣，梁父岂能吟。
思耕
作者：郑起
朝代：宋
体裁：五言律诗

江湖渐老身，山泽本来心。经济不敢问，耕耘犹可寻。一顷半顷许，三更二更深。亲朋相接近，鸡酒开尘襟。
招魂酹翁宾旸
作者：郑起
朝代：宋
体裁：古风

君之在世帝敕下，君之谢世帝敕回。魂之为变性原返，气之为物情本开。于戏龙兮凤兮神气盛，噫嘻鬼兮归兮大块埃。身可朽名不可朽，骨可灰神不可灰。采石捉月李白非醉，耒阳避水子美非灾。长孙王吉命不夭，玉川老子诗不俳。新城罗隐大奇特，钱塘潘阆终崔嵬。阴兮魄兮曷往，阳兮魄兮曷来。君其归来，故交寥落更散漫，君其归来，帝城绚烂可徘徊。君其归来，东西南北不可去，君其归来，春秋霜露令人哀。花之明吾无与笑，叶之陨吾实若摧。晓猿啸吾闻泪堕，宵鹤立吾见心猜。玉泉其清可鉴，西湖其甘可杯。孤山暖梅香可嗅，花翁葬荐菊之隈。君其归来，可伴逋仙之梅，去此又奚之哉。
招魂酹翁宾旸
作者：郑起
朝代：宋

君之在世帝敕下，君之谢世帝敕回。
魂之为变性原返，气之为物情本开。
于戏龙兮凤兮神气盛，噫嘻鬼兮归兮大块埃。
身可朽名不可朽，骨可灰神不可灰。
采石捉月李白非醉，耒阳避水子美非灾。
长孙王吉命不夭，玉川老子诗不俳。
新城罗隠大奇特，钱塘潘阆终崔嵬。
阴兮魄兮曷往，阳兮魄兮曷来。
君其归来，故交寥落更散漫。
君其归来，帝城绚烂可徘徊。
君其归来，东西南北不可去。
君其归来，春秋霜露令人哀。
花之明吾无与笑，叶之陨吾实若摧。
晓猿啸吾闻泪堕，宵鹤立吾见心猜。
玉泉其清可鉴，西湖其甘可杯。
孤山暖梅香可嗅，花翁葬荐菊之隈。
君其归来，可伴逋仙之梅，去此又奚之哉。
晚春即事
作者：郑起
朝代：宋
体裁：七言绝句

轻寒时节牡丹开，叶底青青又见梅。门外数枝杨柳薄，一春莺燕不曾来。
樵歌三首
作者：郑起
朝代：宋

上山斸山山丁登，下山嵌山山棱层。秋残日暮归来晚，茅檐洗脚月又明，明朝早入芙蓉城。入城不识公与卿，行歌道上旁无人。衣衫蓝缕鹑百结，与妻索笑妻生嗔，那知不是朱买臣。山坳筑著牧牛儿，白石凿凿蒙茸披。缪公无人宁戚死，独吹觱栗谁得知，不如采樵同路归。
樵歌三首·其一
作者：郑起
朝代：宋
体裁：古风

上山斸山山丁登，下山嵌山山棱层。秋残日暮归来晚，茅檐洗脚月又明，明朝早入芙蓉城。
樵歌三首·其三
作者：郑起
朝代：宋

山坳筑着牧牛儿，白石凿凿蒙茸披。
缪公无人宁戚死，独吹觱栗谁得知，不如采樵同路归。
樵歌三首·其三
作者：郑起
朝代：宋
体裁：古风

山坳筑著牧牛儿，白石凿凿蒙茸披。缪公无人宁戚死，独吹觱栗谁得知，不如采樵同路归。
樵歌三首·其二
作者：郑起
朝代：宋
体裁：古风

入城不识公与卿，行歌道上旁无人。衣衫蓝缕鹑百结，与妻索笑妻生嗔，那知不是朱买臣。
次照晦岩韵
作者：郑起
朝代：宋
体裁：七言律诗

便骑老虎不须鞍，忍辱仙人出宰官。入内讲经千佛现，跏趺对御六龙寒。指头有月娑罗冷，舌上悬河海水乾。圣主赐衣漫大地，西方国土未为宽。
次照晦岩韵
作者：郑起
朝代：宋

便骑老虎不须鞍，忍辱仙人出宰官。
入内讲经千佛现，跏趺对御六龙寒。
指头有月娑罗冷，舌上悬河海水干。
圣主赐衣漫大地，西方国土未为宽。
洞庭君山辞
作者：郑起
朝代：宋
体裁：古风

山为君兮水为臣，水为臣兮象为兵。君有定位兮兵无定形，知山知水兮知君臣之性情。不知师不知比兮又奚知用兵之精。余经山之外兮睹山水之杳冥，佳气葱郁兮或天香而龙腥。烟云变化兮或狗状而人形，风涛汹涌兮或崖立而天平。或夕阳兮渔歌，或晓霜兮钟声。或雪下兮雁叫，或夜半兮鼍鸣。或仙人张乐兮霞佩之軿軿，或神丁从驾兮车骑之辚辚。冬寒春暖兮湖草几番之青青，今来古往兮人物几代之废兴。嗟余行役兮顾鬓影之星星，无由登山临水兮与鸥鹭盟。北风吹袂兮又将之荆，徘徊不忍去兮聊以歌而行。
烂柯山
作者：郑起
朝代：宋

春风万古洞门开，尘世兴亡是几回。
棋局至今无处觅，樵人于此遇仙来。
飞梁横跨丹虹影，绝顶平铺白玉堆。
天下纷纷无好着，斜阳下岭共徘徊。
烂柯山
作者：郑起
朝代：宋
体裁：七言律诗

春风万古洞门开，尘世兴亡是几回。棋局至今无处觅，樵人于此遇仙来。飞梁横跨丹虹影，绝顶平铺白玉堆。天下纷纷无好著，斜阳下岭共徘徊。
病后
作者：郑起
朝代：宋
体裁：五言律诗

渐懒说功名，修真喜道经。凄凉秋听雨，空阔夜观星。有病色先见，无心梦最灵。阶前风叶响，还又感飘零。
登荆南城楼
作者：郑起
朝代：宋
体裁：五言律诗

因为古荆州，翻成一段愁。孟嘉曾落帽，王粲此登楼。唐邓通襄路，沱潜并汉流。太平官府盛，昔日欠来游。
短歌行
作者：郑起
朝代：宋

览镜摩挱，岁月蹉跎。
道长命窄，忧虑如何。
何以消除，非酒莫祛。
醉来不见，醒復如初。
跖蹻锵锵，孔孟皇皇。
何非何是，孰劣孰强。
日出杲兮，月出皓兮。
无风无雨，可以同携。
人生朝露，保不及暮。
青青纍纍，皆是坟墓。
天机转深，转用劳心。
不如坦荡，驱遣光阴。
短歌行
作者：郑起
朝代：宋
体裁：乐府曲辞

览镜摩挲，岁月蹉跎。道长命窄，忧虑如何。何以消除，非酒莫祛。醉来不见，醒复如初。蹠蹻锵锵，孔孟皇皇。何非何是，孰劣孰强。日出杲兮，月出皓兮。无风无雨，可以同携。人生朝露，保不及暮。青青累累，皆是坟墓。天机转深，转用劳心。不如坦荡，驱遣光阴。
繁昌江边见两獭祭鱼人立而拜
作者：郑起
朝代：宋
体裁：七言绝句

寒食清明在客途，片帆飘泊老无庐。松楸方念无人扫，忽见江边獭祭鱼。
自黄山还途中作
作者：郑起
朝代：宋
体裁：七言律诗

屈指还京十日程，每逢歇处问村名。春沙脉脉溪初涨，夜雨垂垂晓又晴。山下有人传虎出，店中炊饭见牛鸣。天涯行客无宁日，不及田家业在耕。
荆南别贾制书东归
作者：郑起
朝代：宋
体裁：七言绝句

来时秋雨满江楼，归日春风度客舟。回首荆南天一角，月明吹笛下扬州。
荆江口望见君山
作者：郑起
朝代：宋
体裁：七言绝句

荆江江口望漫漫，一白无边夕照寒。只是青云浮水上，教人错认作山看。
虎丘尹和靖书院示开讲
作者：郑起
朝代：宋
体裁：七言绝句

和靖书堂八面开，新分半席在山隈。若无人听都归去，传语生公借石来。
读冯道传
作者：郑起
朝代：宋
体裁：四言诗

西山有薇，二子采之。二子竟死，薇不疗饥。匪恶周粟，食不下咽。君臣义重，彼苍者天。尔道何人，数主一身。有何颜面，冠冕搢绅。乔固诸贤，宁死道边。曹操不帝，清议凛然。
谒岳王坟
作者：郑起
朝代：宋
体裁：七言律诗

我来拜谒岳王坟，松柏苍苍上宿云。臣子报君终一死，权奸卖国欲中分。鹰扬当日谁能及，雁叫中原不可闻。石马石人山寂寂，英雄于此忆将军。
赠英公大师
作者：郑起
朝代：宋
体裁：七言律诗

玉殿承恩四十年，水云心已悟南禅。李斯篆字功何妙，贾岛诗章学太玄。筇在几嗟无虎斗，钵腥长笑有龙眠。闻今未老休慵堕，剩把书踪石上镌。
赤壁歌
作者：郑起
朝代：宋
体裁：古风

赤壁山，赤壁水。江有蛟龙，野有蛇虺。天苍苍，云茫茫。周瑜于此走曹操，声名万古随风长。
辞吊富沙梨山大王祠
作者：郑起
朝代：宋
体裁：古风

梨山之阳兮有庙煌煌，州人祭享兮酾酒椎羊。王之未死兮守土此方，王之既死兮州人不忘。建山之峭兮建水之长，建粳之粲兮建茗之香。州人祷福兮王锡吉祥，魂之来歆兮灵旗央央。蛇虎遁伏兮松桂芬芳，梨花烨烨兮王之甘棠。自古诗人兮憔悴异常，王之爵位兮何啬于唐。昔驾五马兮今衣衮裳，诗人之穷兮诗人之昌。
辞弔富沙梨山大王祠
作者：郑起
朝代：宋

梨山之阳兮有庙煌煌，州人祭享兮酾酒椎羊。
王之未死兮守土此方，王之既死兮州人不忘。
建山之峭兮建水之长，建秔之粲兮建茗之香。
州人祷福兮王锡吉祥，魂之来歆兮灵旗央央。
蛇虎遁伏兮松桂芬芳，梨花烨烨兮王之甘棠。
自古诗人兮憔悴异常，王之爵位兮何啬于唐。
昔驾五马兮今衣衮裳，诗人之穷兮诗人之昌。
送友人之淮
作者：郑起
朝代：宋
体裁：五言律诗

积得读书身，从教此道贫。逢秋为远客，知己是何人。天下方多事，西风至不仁。但于登眺处，杯酒莫辞频。
送友人之鄂
作者：郑起
朝代：宋
体裁：七言绝句

湖海声名落搢绅，由江而鄂溯鳞鳞。烦君黄鹤楼头看，天下英雄有几人。
送友人之鄂
作者：郑起
朝代：宋

湖海声名落搢绅，由江而鄂遡鳞鳞。
烦君黄鹤楼头看，天下英雄有几人。
鄂州南楼
作者：郑起
朝代：宋

淳佑六年冬十月，我来独自上南楼。
晓雾江山都不见，雾收日出城东头。
照见汉阳树，照见鹦鹉洲。
浪涛江汉出岷峡，洞庭云梦天共流。
大船如龙捲寒碧，小船如叶飞洪沟。
费袆霞佩跨黄鹤，洞宾玉笛横清秋。
泬寥突兀不可状，开阖风雨晴烟浮。
空中一一都照见，照见今来古往丝粟无限愁。
夜郎逐客心胆大，醉欲搥碎醒又休。
此山此水长不老，英雄消尽山水留。
何当大雪夜明月，摩挱老眼看九州。
春风吹雪变红绿，牛羊被野边无忧。
鄂州南楼
作者：郑起
朝代：宋
体裁：古风

淳祐六年冬十月，我来独自上南楼。晓雾江山都不见，雾收日出城东头。照见汉阳树，照见鹦鹉洲。浪涛江汉出岷峡，洞庭云梦天共流。大船如龙捲寒碧，小船如叶飞洪沟。费袆霞佩跨黄鹤，洞宾玉笛横清秋。泬寥突兀不可状，开阖风雨晴烟浮。空中一一都照见，照见今来古往丝粟无限愁。夜郎逐客心胆大，醉欲搥碎醒又休。此山此水长不老，英雄消尽山水留。何当大雪夜明月，摩挲老眼看九州。春风吹雪变红绿，牛羊被野边无忧。
采桑曲
作者：郑起
朝代：宋

晴采桑，雨采桑，田头陌上家家忙。
去年养蚕十分熟，蚕姑只着麻衣裳。
采桑曲
作者：郑起
朝代：宋
体裁：古风

晴采桑，雨采桑，田头陌上家家忙。去年养蚕十分熟，蚕姑只著麻衣裳。
采莲曲
作者：郑起
朝代：宋
体裁：古风

郎采莲，妾采莲，莲花开似妾初年。莲房结实妾生子，郎今采取应相怜，暖香虽断相牵连。
题画兰
作者：郑起
朝代：宋
体裁：七言绝句

向来俯首问羲皇，汝是何人到此乡。未有画前开鼻孔，满天浮动古馨香。
饮马长城窟
作者：郑起
朝代：宋
体裁：古风

饮马长城窟，下见征人骨。长城窟虽深，见骨不见心。谁知征人心，怨杀秦至今。北边风打山，草地荒漫漫。五月方见青，七月霜便寒。古来无井饮，赍带粮尽乾。自从征人掘此窟，戍马饮之如飞翰。朝呷一口水，暮破千重关。秦皇极是无道理，长城万里谁能比。
饮马长城窟
作者：郑起
朝代：宋

饮马长城窟，下见征人骨。
长城窟虽深，见骨不见心。
谁知征人心，怨杀秦至今。
北边风打山，草地荒漫漫。
五月方见青，七月霜便寒。
古来无井饮，赍带粮尽干。
自从征人掘此窟，戍马饮之如飞翰。
朝呷一口水，暮破千重关。
秦皇极是无道理，长城万里谁能比。
馀杭界早发
作者：郑起
朝代：宋
体裁：五言律诗

早发促程期，篮舆带月低。山中如白昼，斗下渡清溪。群动霜初落，四邻鸡未啼。惟闻兵递铺，星急过淮西。
馀杭道上
作者：郑起
朝代：宋
体裁：五言律诗

五年兹路上，频往又频还。岁月孤松老，风霜苦竹班。溪流天目水，云出洞霄山。马上因閒眺，蜉蝣宇宙间。
和蕙岩登塔韵
作者：郑起潜
朝代：宋

秋向空高分外澄，排云携手共梯登。举头便是蟾宫路，休问青霄有几层。巍倚浮图几曲栏，远山屏翠拥林端。鹏程便好乘风上，不管琼楼高处寒。
和蕙岩登塔韵·其一
作者：郑起潜
朝代：宋
体裁：七言绝句

秋向空高分外澄，排云携手共梯登。举头便是蟾宫路，休问青霄有几层。
和蕙岩登塔韵·其二
作者：郑起潜
朝代：宋
体裁：七言绝句

巍倚浮图几曲栏，远山屏翠拥林端。鹏程便好乘风上，不管琼楼高处寒。
题渊明采菊图
作者：郑起潜
朝代：宋
体裁：五言绝句

闲却经纶手，东篱把菊枝。先生花外意，难画亦难诗。
题蜀道难图
作者：郑起潜
朝代：宋
体裁：五言绝句

蜀道难从古，于今分外难。江山风景在，忍把画图看。
念奴娇
作者：郑达可
朝代：宋

嫩凉如水，正一天风露，秋容如沐。明日中秋今夜月，千里清辉光足。周室姬公，唐家元轨，来享人间福。老人星瑞，光芒南照檐曲。行看裂土分茅，朱颜青鬓，好称腰横玉。便挽银河斟北斗，倾作千钟醽醁。子舍荣华，孙枝赫奕，茂盛同松竹。尊前欢笑，竞将椿算为祝。